Μπαλοθιές στην κούρσα των σκόρερ - ΤΑ ΝΕΑ\ntanea.gr > Ομάδα > Μπαλοθιές στην κούρσα των σκόρερ\nΜπαλοθιές στην κούρσα των σκόρερ\nΟ Δημήτρης Μάνος (Νο 11) δέχεται τα συγχαρητήρια του Βουό, αφού σκόραρε και στο 3-0 του ΟΦΗ επί της Βέροιας και είναι πρώτος σκόρερ μαζί με τον Βέλγο Κάιπερς του συμπολίτη Εργοτέλη\nΧούπης Γιώργος 11 Φεβρουαρίου 2018 | 23:11\nΗ μάχη Αρη, Παναχαϊκής και ΟΦΗ για την άνοδο στη Σούπερ Λίγκα αναμένεται να συνεχιστεί έως το τέλος. Και οι τρεις συνέχισαν με νίκες στη 16η αγωνιστική της Φούτμπολ Λιγκ, ωστόσο έχει αρχίσει να παρουσιάζει αρκετό ενδιαφέρον και η μονομαχία του 21χρονου Δημήτρη Μάνου (ΟΦΗ) με τον 19χρονο Βέλγο Ούγκο Κάιπερς (Εργοτέλης) για τον τίτλο του πρώτου σκόρερ. Και οι δύο ποδοσφαιριστές σκόραραν και σε αυτή την αγωνιστική και έχουν από 11 γκολ. Ακολουθεί ο Παναγιώτης Μωραΐτης της Παναχαϊκής με οκτώ γκολ.\nΟ προπονητής του Αρη, Δημήτρης Σπανός, μετά το 3-1 στις Σέρρες υποστήριξε ότι για πρώτη φορά οι παίκτες του έδειξαν πως η ομάδα είναι για την πρώτη κατηγορία. «Κράτησαν την μπάλα, δημιούργησαν φάσεις. Η εμφάνιση ήταν ώριμη, μεστή και ουσιαστική. Τα παιδιά προσπάθησαν και το καλό αποτέλεσμα ήρθε» ήταν το σχόλιο του τεχνικού του Αρη.\nΟ Νίκος Παπαδόπουλος υποστήριξε ότι παρά το 3-0 επί της Βέροιας η νίκη του ΟΦΗ ήρθε με αρκετή προσπάθεια: «Κατά διαστήματα έπρεπε να ήμαστε πιο προσεκτικοί στις στατικές φάσεις. Παρότι όλοι πίστευαν ότι το παιχνίδι θα ήταν εύκολο, αποδείχθηκε ότι δεν ήταν» είπε. Το θετικό για τον ΟΦΗ είναι ότι εκτός από τον Μάνο βοηθά στο σκοράρισμα και ο Βασίλης Κουτσιανικούλης, που έχει τέσσερα γκολ στα τελευταία επτά ματς.\nΗ Παναχαϊκή καθάρισε από το πρώτο ημίωρο το ματς στην Καρδίτσα (Μωραΐτης 9', Μασούρας 27'). Το μόνο που κατάφερε η Αναγέννηση ήταν να μειώσει με τον Κονέ στις καθυστερήσεις. «Ημασταν κυρίαρχοι και δίκαια πήραμε τους τρεις βαθμούς. Οποια ομάδα το θέλει περισσότερο θα το πετύχει στο τέλος. Εμείς είμαστε ψηλά λόγω της ποιότητάς μας και το μόνο που μας ενδιαφέρει είναι να πάρουμε τη νίκη στο επόμενο παιχνίδι με τον Αιγινιακό» είπε ο προπονητής της Παναχαϊκής, Σωκράτης Οφρυδόπουλος.\nΑπίστευτη ανατροπή για τον Αιγινιακό, καθώς ο Εργοτέλης προηγήθηκε 2-0 στο ημίωρο. Η ομάδα του Αιγινίου αντέδρασε στο β' μέρος, πέτυχε τρία γκολ σε οκτώ λεπτά (68' έως 75') και επικράτησε με 3-2!\nΤα αποτελέσματα (16 αγώνες): Παναιγιάλειος - Αχαρναϊκός 3-0 (ά.α.), Πανσερραϊκός - Αρης 1-3, ΟΦΗ - Βέροια 3-0, Τρίκαλα - Καλλιθέα 1-0, Απόλλων Πόντου - ΑΕ Καραϊσκάκης 0-0, Αιγινιακός - Εργοτέλης 3-2, Αναγέννηση Καρδίτσας - Παναχαϊκή 1-2, Σπάρτη - Δόξα Δράμας 1-0.\nΣήμερα: Απόλλων Λάρισας - ΑΟΧ/Κισσαμικός (14.00).\nΒαθμολογία: Αρης 42, Παναχαϊκή 37, ΟΦΗ 36, Κισσαμικός (14 αγ.) και Τρίκαλα από 27, Σπάρτη 25.


Εργατική Αλληλεγγύη - Iνγκμαρ Mπέργκμαν - Mικελάντζελο Aντονιόνι: Oι σκηνοθέτες της “αλλοτρίωσης”\nΣωτήρης Kοντογιάννης 08/08/2007, No 779\nΣτις 30 Iούλη πέθαναν, σχεδόν ταυτόχρονα, δυο από τους μεγαλύτερους σκηνοθέτες του 20 αιώνα: ο Iνγκμαρ Mπέργκμαν και ο Mικελάντζελο Aντονιόνι. Oι εφημερίδες μίλησαν για “το τέλος μιας εποχής”. Tι ήταν αυτό, όμως, που τους έκανε τόσο μεγάλους.\nOι ταινίες του Mπέργκμαν είναι κατά κανόνα “σκοτεινές”. Tο θέμα του είναι οι άνθρωποι, οι σχέσεις τους, τα συναισθήματά τους. Tο μόνιμο μοτίβο του είναι τα ανεκπλήρωτα όνειρα, η θλίψη, ο χωρισμός, ο θάνατος.\nO ήρωας της “Eβδομης Σφραγίδας” (ενός από τα πρώτα του αριστουργήματα που γυρίστηκε το 1957) ένας μεσαιωνικός ιππότης, γυρίζει, ύστερα από 10 χρόνια στις σταυροφορίες στην πατρίδα του για να ανακαλύψει ότι έχει χτυπηθεί από την πανούκλα. Aκόμα χειρότερα ο ίδιος ο θάνατος έχει έρθει για να τον συναντήσει. O ιππότης καλεί τον θάνατο σε μια παρτίδα σκακιού, με έπαθλο την ζωή του. Aλλά δεν έχει καμμιά αυταπάτη ότι μπορεί να τον νικήσει. Παλεύει μόνο για να κερδίσει χρόνο –και αφιερώνει σε αυτή την αποστολή όλες του τις δυνάμεις.\nΣτο “Φάννυ και Aλέξανδρος”, μια από τις πιο πρόσφατες ταινίες του που γυρίστηκε το 1982, οι ήρωες –η Φάννυ, ο Aλέξανδρος και η μητέρα τους- καταφέρνουν τελικά να γλυτώσουν από τον Eπίσκοπο, τον ασφυκτικό πατριό τους, που πεθαίνει σε μια πυρκαγιά: το φαντασμά του, όμως, συνεχίζει να τους κατατρέχει.\nO Aντονιόνι ξεκίνησε την κινηματογραφική του καριέρα με μια σειρά από ταινίες μικρού μήκους που περιέγραφαν τις δυσκολίες της ζωής των απλών ανθρώπων. Yστερα άρχισε να κάνει ταινίες στις οποίες στιγμάτιζε τα ήθη και τα έθιμε της μεσαίας τάξης. Oι ταινίες που τον έκαναν διάσημο, όμως, ήταν το “Blow Up”, το “Zabrinski Point” και το “Eπάγγελμα Pεπόρτερ” –γυρισμένες και οι τρείς στην “ταραγμένη” δεκαετία 1965-1975.\nOι ήρωες του Aντονιόνι πάσχουν από ανία -και ο θεατής “ζει” αυτή την ανία μέσα από τους αργούς ρυθμούς της ίδιας της ταινίας. Aλλά αντιδρούν. Tο “Zabrinski Point” ξεκινάει με σκηνές από μια αντιπολεμική διαδήλωση (γυρίστηκε την εποχή του Bιετνάμ). Kαι κλείνει με την ανατίναξη μιας βίλας που γεμίζει την οθόνη με τα “σκουπίδια” του πολιτισμού να πέφτουν αργά-αργά στο χώμα.\nTόσο ο Mπέργκμαν όσο και ο Aντονιόνι κατατάσονται στους “υπαρξιστές” σκηνοθέτες. O υπαρξισμός, ένα φιλοσοφικό ρεύμα που έχει γίνει γνωστό κύρια χάρη στον Zαν Πωλ Σαρτρ, θεωρεί ότι η “ύπαρξη” προϋπάρχει της “ουσίας”. O άνθρωπος δεν έχει κάποια “αποστολή”, όπως διδάσκει για παράδειγμα η θρησκεία. Tην “αποστολή” μας –την ανθρώπινη ουσία μας- την φτιάχνουμε μόνοι μας.\nO άνθρωπος είναι ελεύθερος. Tαυτόχρονα, όμως, αυτή η ελευθερία είναι και πηγή απόγνωσης, αφού τίποτα δεν έχει αντικειμενικά νόημα. Kαι πηγή αγωνίας, αφού η “αποστολή” θα τελειώσει με τον θάνατό μας. H ανθρώπινη ζωή θυμίζει το μαρτύριο του Συσίφου –που ανέβαζε συνεχώς μια πέτρα στην κορυφή ενός βουνού για να την δεί να κατρακυλά ξανά αμέσως κάτω. Για τον Σίσυφο, όμως, το μαρτύριό του ήταν και η “αποστολή” –και το μεγαλείο του ήταν ότι συνέχιζε παρόλο που ήξερε πόσο “μάταιο” ήταν.\nOι ταινίες και του Mπέργκμαν και του Aντονιόνι μιλάνε για αυτό το μεγαλείο των ανθρώπων. Aυτό ήταν το “μυστικό” που τις έκανε αριστουργήματα –ανεξάρτητα από το αν αποδέχεται κανείς τις θεωρίες του υπαρξισμού ή όχι. Για τον Σαρτρ η απόγνωση και η αγωνία είναι χαρακτηριστικά της ίδιας μας της “ύπαρξης”. Για εμάς δεν είναι παρά τα χαρακτηριστικά ενός άδικου κόσμου μέσα στον οποίο καταδικαστήκαμε να γεννηθούμε –τα προϊόντα της της αλλοτρίωσης του καπιταλισμού. O άνθρωπος, όμως, έχει τη δύναμη να ορθώσει το ανάστημά του ενάντια σε αυτά –και το κάνει συνεχώς, με τον δικό του τρόπο.\nOι ταινίες του Mπέργκμαν και του Aντονιόνι είναι ένας ύμνος σε αυτό τον αγώνα. Tου Mπέργκμαν με έναν εσωτερικό και προσωπικό τρόπο. Tου Aντονιόνι με έναν πιο πολιτικό. Για αυτό ήταν μεγάλοι.\nO Mπέργκμαν, ο Aντονιόνι και οι άλλοι σκηνοθέτες της γενιάς του Mάη του ’68 άνοιξαν πράγματι μια νέα “εποχή” στον κινηματογράφο. Kαι η εποχή αυτή, σίγουρα, δεν κλείνει με τον θάνατό τους.


Love Field Hotel & Suites από 108€. Ξενοδοχεία σε Ντάλας - KAYAK\n1241 West Mockingbird Lane, Ντάλας, TX 75247, Ηνωμένες Πολιτείες\nΠάροχος για το Love Field Hotel & Suites\nΣχετικά με την τοποθεσία Love Field Hotel & Suites\nΔιαθέσιμα δωμάτια στο Love Field Hotel & Suites\nΚριτικές για το Love Field Hotel & Suites\nΑποδεκτόΒάσει 5 κριτικών από επαληθευμένους επισκέπτες\nΠλεονεκτήματα:Οι καθαρίστριες ήταν ωραίες, μόνο θετικές.\nΜειονεκτήματα:Το πάτωμα και οι διάδρομοι ήταν βρώμικοι, η τηλεόραση ήταν παλιά και ορισμένα κανάλια δεν λειτουργούσαν, η μπαταρία στην πόρτα χάλασε, η πισίνα δεν ήταν γεμάτη, δεν υπήρχε γυμναστήριο ή κατάστημα για να αγοράσετε πράγματα. Τα σεντόνια ήταν βρώμικα..\nΠλεονεκτήματα:Άφθονο ζεστό νερό Πολλά καλά τηλεοπτικά κανάλια, όπως και premium (HBO) Εύκολο check-in Η υπηρεσία δωματίου είναι διαθέσιμη\nΜειονεκτήματα:Δεν μπορούσαμε να ρυθμίσουμε τη σκληρότητα του κρεβατιού. Παλιά τηλεόραση με το ζόρι έπιανε σήμα (για τα Όσκαρ!) Τα σεντόνια ήταν λεκιασμένα. Μας πήρε 30-40 λεπτά για να κάνουμε check-in Κανείς δεν απάντησε στην υπηρεσία δωματίου για μία ώρα. Ο καφές στο δωμάτιο ανανεωνόταν μόνο μία φορά σε 5 μέρες Οι πρίζες ήταν σε άβολο μέρος - δύσκολο να συνδεθούν\nAmerican Airlines Center6.3 χλμ\nPerot Museum of Nature and Science6.8 χλμ\nKlyde Warren Park7.1 χλμ\nSixth Floor Museum at Dealey Plaza7.1 χλμ\nDallas World Aquarium7.1 χλμ\nDallas Museum of Art7.2 χλμ\nNasher Sculpture Center7.3 χλμ\nCrow Collection of Asian Art7.3 χλμ\nReunion Tower7.4 χλμ\nZero Gravity Thrill Amusement Park7.9 χλμ\nOld City Park9.3 χλμ\nLove Field Hotel & Suites: Συχνές ερωτήσεις\nΠού βρίσκεται το Love Field Hotel & Suites;\nΤο Love Field Hotel & Suites βρίσκεται στη διεύθυνση 1241 West Mockingbird Lane, περιοχή Northwest Dallas, 7,1 χλμ. από το κέντρο της πόλης Ντάλας. Το κοντινότερο αξιοθέατο στο Love Field Hotel & Suites είναι: American Airlines Center.\nΠότε είναι το check-in και το check-out στο Love Field Hotel & Suites;\nΣτο Love Field Hotel & Suites, το check-in γίνεται στις 15:00 και το check-out στις 12:00.\nΠόσο απέχει το Love Field Hotel & Suites από το αεροδρόμιο;\nΤο Love Field Hotel & Suites απέχει 3,3 χλμ. από το Ντάλας Love Field. Το Love Field Hotel & Suites απέχει 16,7 χλμ. από το Ντάλας Addison.\n30% φθηνότεροHawthorn Suites by Wyndham Dallas Love Field Airport6.1 Καλό (891 κριτικές)0,28 χλμΕξωτερική πισίνα, Γυμναστήριο, Δωρεάν Wi-Fi+76€\n13% φθηνότεροComfort Inn & Suites Love Field-Dallas Market Center7.5 Καλό (927 κριτικές)0,34 χλμΓυμναστήριο, Εστιατόριο, Δωρεάν Wi-Fi+94€\n47% φθηνότεροIntown Suites Extended Stay Dallas Tx - Brookriver Drive5.8 Οκ (38 κριτικές)0,4 χλμΠάρκινγκ, Τηλεόραση επίπεδης οθόνης, Τηλεόραση+58€\n10% φθηνότεροCandlewood Suites Market Center, An IHG Hotel8.2 Εξαιρετικό (588 κριτικές)0,43 χλμΕξωτερική πισίνα, Γυμναστήριο, Εστιατόριο+98€\n14% φθηνότεροSleep Inn Dallas Love Field-Medical District7.8 Καλό (1.062 κριτικές)0,9 χλμWi-Fi, Τσαγιέρα/καφετιέρα, Καφετιέρα+93€\nHoliday Inn Express & Suites Dallas Market Ctr - Love Field8.5 Εξαιρετικό (175 κριτικές)0,53 χλμΓυμναστήριο, Δωρεάν Wi-Fi, Τσαγιέρα/καφετιέρα+114€\nHampton Inn & Suites Dallas Market Center8.4 Εξαιρετικό (260 κριτικές)1,29 χλμΕξωτερική πισίνα, Γυμναστήριο, Μπαρ/Σαλόνι+128€\nLa Quinta Inn & Suites by Wyndham Dallas Love Field8.1 Εξαιρετικό (1.486 κριτικές)0,93 χλμΕξωτερική πισίνα, Γυμναστήριο, Εστιατόριο+109€\nΑναζητήστε εκπτώσεις για το Love Field Hotel & Suites στο Ντάλας με την KAYAK. Αναζητήστε τη φθηνότερη προσφορά ξενοδοχείου για το Love Field Hotel & Suites στο Ντάλας. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Love Field Hotel & Suites με την προσφορά που σας ταιριάζει καλύτερα. από 108€/βράδυ (οι πιο πρόσφατες τιμές για το ξενοδοχείο).


Λύσεις Mobility – Alpiconn\nΠροωθήστε την ανάπτυξη της επιχείρησηςμε οικονομικά αποδοτικές λύσεις\nΗ κινητικότητα διαδραματίζει σημαντικό ρόλο στην αποτελεσματική διαχείριση και εκτέλεση διαδικασιών αποθήκης. Παρέχει στους υπαλλήλους και στους εργοδηγούς και διαχειριστές τη δυνατότητα να συνδέονται απομακρυσμένα, να αντλούν πληροφορίες και να δρουν βάσει αυτών σε όλες τις εργασίες. Αφαιρώντας τους περιορισμούς της φυσικής τοποθεσίας με λειτουργίες που υποστηρίζουν την κινητικότητα, μπορείτε να βελτιώσετε σημαντικά τη συμμετοχή και την αποδοτικότητα των ανθρώπων στις καθημερινές τους δραστηριότητες.\nΗ συνδεσιμότητα, η ακρίβεια και η άμεση απόκριση είναι μερικά μόνο από τα πολλά πλεονεκτήματα που προσφέρουν οι λύσεις mobility και έχουν ως αποτέλεσμα την επιτάχυνση των εργασιών και την ελαχιστοποίηση των σφαλμάτων. Το θετικό αντίκτυπο αυτών των οφελών θα σας βοηθήσει εν τέλη να μειώσετε το λειτουργικό κόστος της αποθήκης σας, να αυξήσετε την ικανότητά σας να παραδίδετε εγκαίρως και να διατηρείτε μια υγιή και αξιόπιστη επιχείρηση.\nΕκσυγχρονίστε την αποθήκη σας με κορυφαίες τεχνολογίες\nΓια να επεκτείνετε την εμβέλεια των πληροφοριών και την ικανότητα των υπαλλήλων σας να λειτουργούν χωρίς περιορισμούς, θα απαιτηθεί ένας συνδυασμός εργαλείων υλικού και λογισμικού, που θα επιτρέψουν την απομακρυσμένη σύνδεση στο σύστημα διαχείρισης αποθήκης σας.\nΗ υποδομή υλικού περιλαμβάνει κινητές συσκευές, όπως φορητούς υπολογιστές, tablet, smartphones και φορετές συσκευές. Αυτές οι συσκευές δίνουν στους ανθρώπους τη δυνατότητα να παραμένουν συνδεδεμένοι, να επικοινωνούν και να αλληλοεπιδρούν με το κύριο σύστημα ανεξάρτητα από το που βρίσκονται.\nΑπό την άλλη πλευρά, το λογισμικό που χρησιμοποιούν αυτές οι συσκευές λειτουργεί ως οπτική διεπαφή που παρέχει στα άτομα καθοδήγηση, ειδοποιήσεις και τις πιο σχετικές πληροφορίες που χρειάζονται για την εκτέλεση των καθηκόντων τους. Αυτό μπορεί να είναι οτιδήποτε από μια απλή λίστα εργασιών μέχρι εξελιγμένα περιβάλλοντα επαυξημένης πραγματικότητας.\nΗ άμεση επικοινωνία με το κύριο σύστημα και με απομακρυσμένες υπηρεσίες σε πραγματικό χρόνο, παρέχει τον καλύτερο συντονισμό και τη συνεργασία ανθρώπων και δραστηριοτήτων και τους βοηθά να λειτουργούν με ακρίβεια και χωρίς σφάλματα.\nΕξελιγμένες εφαρμογές που λειτουργούν σε ευρέως διαδεδομένα και σύγχρονα συστήματα, όπως τα Windows και το Android, προσφέρουν φιλικό προς το χρήστη περιβάλλον και είναι μπορούν να ικανοποιήσουν τις ανάγκες επεκτασιμότητας της κάθε επιχείρησης με ευελιξία.\nΛύσεις που έχουν σχεδιαστεί για να πληρούν τις προδιαγραφές για βιομηχανική χρήση όσον αφορά την ανθεκτικότητα, την ασφάλεια και την ευκολία, χωρίς να υπολείπονται σε λειτουργικότητα ή κάποιο από τα προηγμένα χαρακτηριστικά των σύγχρονων εφαρμογές.\nΓρήγορο και αξιόπιστο περιβάλλον που παρέχει πλούσια εμπειρία στον χρήστη, υποστηρίζει το ανθρώπινο δυναμικό στην καθημερινότητα του και το βοηθά να βελτιώσει τις επιδόσεις του τόσο από άποψη ταχύτητας όσο και αποτελεσματικότητας.\nΜεταβείτε στο επόμενο επίπεδο λειτουργικότητας αποθήκης\nΒελτίωση της ακρίβειας και της ταχύτητας\nΈνα από τα σημαντικότερα οφέλη των λύσεων mobility είναι ότι παρέχουν προηγμένους μηχανισμούς συλλογής δεδομένων. Αυτό μπορεί να περιλαμβάνει τη χρήση σαρωτών barcode, απεικονιστών, συσκευών ανάγνωσης RFID, φωτογραφικών μηχανών και ψηφιακών φορμών. Με την αντικατάσταση των παραδοσιακών χειροκίνητων συστημάτων με ψηφιακές λύσεις mobility, θα αυξήσετε τόσο την ταχύτητα όσο και την ακρίβεια με την οποία θα λειτουργούν οι υπάλληλοί σας και θα εξαλείψετε τα ανθρώπινα λάθη που προκαλούνται από την εσφαλμένη εισαγωγή ή την παρανόηση των χειρόγραφων καταχωρήσεων.\nΜειώστε το κόστος εργασίας\nΟι εφαρμογές φορητών τερματικών παρέχουν στους χρήστες τρέχουσες και σχετικές πληροφορίες για να εκτελούν τις καθημερινές τους εργασίες γρήγορα και με ακρίβεια. Με την ανταλλαγή πληροφοριών σε πραγματικό χρόνο, οι χρήστες ενημερώνονται συνεχώς για αλλαγές στα αποθέματα και τις απαιτήσεις των διαδικασιών. Αυτό τους επιτρέπει να αποφεύγουν περιττές ενέργειες λόγω έλλειψης δεδομένων, άσκοπους γύρους για επαληθεύσεις και λάθη. Οι διαδικασίες καθοδήγησης και οι επικυρώσεις σε πραγματικό χρόνο αυξάνουν την απόδοση, εξαλείφουν τα λάθη και αποτρέπουν την κλιμάκωση των αρνητικών επιπτώσεων που μπορεί να έχουν στην αλυσίδα των εργασιών.\nΔιαχείριση πραγματικού χρόνου\nΤα τυφλά σημεία στην εκτέλεση των διαδικασιών συχνά προκαλούν κακή διαχείριση χρόνου και κακό συντονισμό των εργασιών. Οι συναλλαγές άμεσης απόκρισης που παρέχουν οι λύσεις Plantecho Mobility, επιτρέπουν τη συνεχή και σε πραγματικό χρόνο ροή πληροφοριών που αφορά στην εκτέλεση διαδικασιών αποθήκης. Κατά συνέπεια, αυξάνεται η ορατότητα και η επίγνωση της τρέχουσας κατάστασης των εργασιών και δίνεται τη δυνατότητα αποστολής ειδοποιήσεων όταν απαιτείται, έτσι ώστε να μπορούν να ληφθούν άμεσα μέτρα αντιμετώπισης και όχι σε προχωρημένο στάδιο στη διαδικασία.\nΑυξήστε την ασφάλεια και την αξιοπιστία\nΟι έλεγχοι επικύρωσης σε πραγματικό χρόνο διατηρούν τους υπαλλήλους ενήμερους για σφάλματα εκτέλεσης και τις αλλαγές στα αποθέματα. Αυτό τους βοηθά να αναλάβουν άμεση δράση και να αξιολογήσουν πιθανές εναλλακτικές λύσεις όταν χρειάζεται. Λειτουργικότητα όπως η επιβολή του FIFO, οι δεσμεύσεις αποθεμάτων, οι περιορισμοί προϊόντων για ποιοτικούς λόγους, πραγματοποιούνται σε πραγματικό χρόνο στον χώρο της αποθήκης. Ως εκ τούτου, τα πιθανά λάθη που μπορούν να θέσουν σε κίνδυνο την αξιοπιστία της εταιρείας και την ασφάλεια του πελάτη αντιμετωπίζονται αμέσως, αφήνοντας μικρά περιθώρια για προβλήματα.


Αποριες και στεναχωριες για το μικρο μου Lovebird\nΣυζήτηση με θέμα Αποριες και στεναχωριες για το μικρο μου Lovebird, που ξεκίνησε από kinhtomania, στο Forum 'Παπαγάλοι Γενικά' του PetBirds, 4 Μαρ 2014.\nεχω μερικες αποριες και στεναχωριες για ενα μικρο peachfaced Lovebird που εχω περιπου 4 μηνων\n1) Γιατι ριχνει τοσα πολλα μικρα και οσο μπορω να καταλαβω λευκα πουπουλακια? Εχει καποιο προβλημα η απλα επειδη μεγαλωνει αλλαζει φτερα?\n2) Μια φορα την βδομαδα μπανακι ειναι καλα?\n3) Οτι παιχνιδακι του βαζω το καταστρεφει? Το κανει νευρικο?\n4) Δαγκωνει τα παντα μεσα στο κλουβι του ειναι λογικο? Ενω στην αγγαλια μου ειναι πιο χαδιαρης\nΓεια σου, πόσον καιρό το έχεις εσύ το πουλάκι;\nΌχι δεν είναι φυσικό στην ηλικία του να χάνει πούπουλα και μάλιστα αυτή την εποχή. Αφού είναι ήμερο, το κοίταξες μήπως έχει ψείρες; Δες στις μασχάλες κυρίως, στον λαιμό και την αμάρα.\nΠάντως αγόρασε ένα σπρέι pinex και ψέκασε το πουλάκι και το κλουβί. Μπορείς να διαπιστώσεις αν έχεις ψείρες, αν σκεπάσεις το βράδυ το κλουβί με ένα λευκό πανί και κοιτάξεις το πρωί για σημαδάκια πάνω του.\nΜερικά πουλιά αυτή την εποχή δεν κάνουν μπάνιο παρ' όλο που τους βάζεις το δοχείο.\nΝαι τώρα είναι εντάξει. Αργότερα να το βάζεις καθημερινά αν μπορείς.\nΝαι λογικό είναι να τα καταστρέφει τα παιχνίδια του γι' αυτό βάζουμε χειροποίητα από χαρτιά, καλαμάκια νερού κτλ Η γενικότερη νευρικότητά του ίσως οφείλεται στις ψείρες. Κοίταξε αυτό πρώτα και βλέπουμε και τα υπόλοιπα.\nΠες μας δυο λόγια και για την διατροφή του αν μπορείς.\nστεναχωρεθηκα τωρα που μου ειπατε οτι μπορει να εχει ψειρες γιατι δεν πιστευω οτι μπορω να τις εντοπισω....\nστο περιπου το εχω.... 3 μηνες και το πηρα οταν ηταν 1 μηνα\nαπο τροφη εκτος απο τα σπορακια και την παπαγαλινη δεν καταφερα να τον κανω να φαει ακομα φρουτα\nμηπως απο διατροφη δεν ειμαι σωστος?\nΣποράκι εννοείς ηλιόσπορα; Και παπαγαλίνη το ανοικτό κίτρινο βόρι; (φωτο)\nσπορακια εννοω ειναι ανακατεμενα διαφορα... σαν ποικιλια απο μικρα σπορακια μεχρι ηλιοσπορα\nκαι παπαγαλινη μαλλον δεν το εθεσα σωστα.... σαν αυγο κιτρινο. σαν αυγο σε σκονη πως να το πω\nΥποθέτω ότι του δίνεις κάποια χύμα τροφή και δεν κάνεις καλά, ιδίως που είναι μικρό ακόμα και τώρα χτίζει τον οργανισμό του, Χύμα ή συσκευασμένη τροφή για το πουλάκι μας; .\nΤο κίτρινο μαλακής υφής σκεύασμα που αποκαλούν "βιταμίνη" είναι άχρηστο και μπορείς από εκεί να κάνεις περικοπή ώστε να παίρνεις μια συσκευασμένη τροφή.\nΗ πλήρης διατροφή του πρέπει να περιλαμβάνει:\nσυσκευασμένους σπόρους για μεσαίους παπαγάλους\nαυγό ή αυγοτροφή με το τσόφλι κατά προτίμηση δικής σου παρασκευής έχουμε πολλές συνταγές εδώ Αρθρα για τη Διατροφή των Πουλιών . Μια απλή λύση τώρα που είσαι "αρχάριος" είναι να βράσεις για 15 λεπτά ένα αυγό. Να χτυπήσεις στο multi το τσόφλι με λίγο τρίμμα φρυγανιάς (250 ml ) , 2 κ.σούπας κουάκερ, 1 κ. γλυκού ρίγανη . Όταν χτυπήσεις τα ξερά στοιχεία, βάζεις και το αυγό ψιλοκομμένο και 1 κ. γλυκού μέλι αραιωμένο σε 25 ml. χλιαρό νερό και ξαναχτυπάς. Το μείγμα πρέπει να είναι στεγνής μορφής και φυλάσσεται μία εβδομάδα στην ψύξη. Αν βρεις την ποσότητα μεγάλη, βάλε το μισό στην κατάψυξη αεροστεγώς κλεισμένο.\nΧόρτα εποχής μεγάλη σημασίας στην διατροφή του , σπανάκι, βλίτα, κοκ\nΦρέσκα αρωματικά βότανα, ρίγανη, δυόσμο, βασιλικό, δενδρολίβανο, θυμάρι κτλ\nΛαχανικά με πρώτο το μπρόκολο ιδίως τα φύλλα του, καρότο, αγγούρι, αρακά κτλ πάντα εποχής.\nΩς λιχουδιά μόνο το κεχρί σενεγάλης της φωτογραφίας\nΣουπιοκόκαλο πάντα στο κλουβί για το ασβέστιο.\nΠαιχνίδια προτίμησε απλά δικά σου χειροποίητα . Τα έτοιμα είναι ακριβά, ογκώδη και πολλές φορές τα φοβούνται. Δες εδώ κάποιες ιδέες με απλά υλικά που έχουμε σπίτι μαςΧειροποίητα παιχνίδια παπαγάλων (ιδέες και κατασκευές μου) .\nΣου έβαλα πολλά το ξέρω αλλά διάβασε όσα μπορείς και δες και την κατηγορία των άρθρων όπου θα βρεις απαντήσεις για τα πάντα Άρθρα για Ωδικά, Κατοικίδια Πτηνά .\nΌσο για τις ψείρες, μην ανησυχήσεις, δεν κολλάνε στον άνθρωπο αλλά κάνε αυτό το βράδυ και μία εξέταση του μικρού το πρωί . Πάντως ένα σπρέι καλό είναι να το έχεις τώρα που θα ζεστάνει ο καιρός.\nσε χιλιοευχαριστω για τις πληροφοριες....\nκεχρι καθε ποτε να βαζω?\nΔεν έχει κάποια υποχρεωτικότητα, μία δύο το πολύ την εβδομάδα. Κατά καιρούς παρουσιάζεται έλλειψη στο κεχρί οπότε ίσως το στερείται κατά διαστήματα.\nλοιπον ειπα να σας ακουσω και αγορασα αυτο : http://beaphar.gr/products/bird/bird-food/xtr-parkiet-groot-1kg\nKαι αυτο http://www.birdmarket.gr/Beaphar - Ei - Mix -(Αυγοτροφη -Για- Παπαγαλακια)\nγια ασβεστιο καλυτερα σουπιοκοκκαλο η κατι σαν καρδουλες που πουλανε τα πετσοπ?\nΝαι αυγοτροφή είναι αυτή και καλή μάρκα. Σουπιοκόκκαλο, έχει και στα μαγαζιά.\nmaria p τα σπορακια που εδωσα λινκ τα ειδες?\nΝαι συγγνώμη δεν είχα προσέξει το πρώτο link , μια χαρά είναι από τις πολύ καλές μάρκες.\nΕπειδή αν θυμάμαι καλά αυτές δεν κλείνουν καλά αφού τις ανοίξεις, θα πρότεινα να τις έβαζες σε κάποιο δοχείο με καλό κλείσιμο. Και να κοιτάς πάντα τις ημερομηνίες λήξης να είναι όσο γίνεται μακρινές.\nθα παω να ψαξω στην μανα μου αν εχει γυαλινα βαζα... ειναι καλα?\nΚαι γυάλινα και πλαστικά με καπάκι είναι μια χαρά. Δεν είναι μεγάλες ποσότητες να πρέπει να πάρεις δραστικά μέτρα από υγρασίες κτλ , απλά να είναι καλά κλειστό.\nεγινε ηδη... βρηκα σπιτι μου καλα κλειστα γυαλινα βαζακια! α ρε μαρια μου εδειξες τον σωστο δρομο!\nκαι αδικα τοσο καιρο του εδινα χυμα τροφη\nΤο οτι ριχνει λευκα πουπουλα εγω πιθανολογω πως οφειλεται στην επερχομενη πρωτη πτερορροια του η οποια μπορει να ερθει μεταξυ 4-8 μηνων. Παρολα αυτα δεν ειναι κακο να κοιταξεις και για εξωτερικα παρασιτα στα φτερα του οπως προτεινε η Μαρια. Φοίβος,\nκαι αφου μαλλων σε ηρεμησαν και σε συμβουλεψαν ολοι εδω εγω θα σου ζητησω να μας βγαλεις και μια φωτο να τον δουμε το φιλαρακι σου...περημενουμε!


Α.Ο.ΚΡΑΝΙΔΙΟΥ : ΣΗΜΕΡΑ ΤΟ ΓΛΕΝΤΙ ΜΕ ΤΗΝ ΜΑΡΙΑ ΝΟΜΙΚΟΥ\nΑναρτήθηκε από Sport-Ermionida στις 3:17:00 μ.μ. Δεν υπάρχουν σχόλια:\nΕΝΩΣΗ ΕΡΜΙΟΝΙΔΑΣ : ΕΥΧΑΡΙΣΤΙΕΣ ΣΕ ΔΗΜΑΡΧΟ , ΔΗΜΟΤΙΚΟ ΣΥΜΒΟΥΛΙΟ ΚΑΙ ΕΠΑΓΓΕΛΜΑΤΙΕΣ ΤΗΣ ΕΡΜΙΟΝΙΔΑΣ ΓΙΑ ΤΗΝ ΣΥΜΒΟΛΗ ΤΟΥΣ ΣΤΗΝ ΟΛΟΚΛΗΡΩΣΗ ΤΩΝ ΕΡΓΩΝ ΤΟΥ ΓΗΠΕΔΟΥ ΚΡΑΝΙΔΙΟΥ.\nΜε δελτίο τύπου πού έδωσε στην δημοσιότητα η Ένωση Ερμιονίδας μέσω του γραφείου τύπου ευχαριστεί τον δήμαρχο και το δημοτικό συμβούλιο του δήμου Ερμιονίδας όπως και τους επαγγελματίες της περιοχής πού ............\nΑναρτήθηκε από Sport-Ermionida στις 9:40:00 μ.μ. Δεν υπάρχουν σχόλια:\nΕ.Π.Σ.ΑΡΓΟΛΙΔΑΣ : 4 ΣEΠΤΕΜΒΡΙΟΥ 2013 Η ΚΛΗΡΩΣΗ ΤΩΝ ΠΡΩΤΑΘΛΗΜΑΤΩΝ\nΤην Τετάρτη, 4 Σεπτεμβρίου 2013, και ώρα 6 μ,μ στο\nΑναρτήθηκε από Sport-Ermionida στις 8:04:00 μ.μ. Δεν υπάρχουν σχόλια:\nΗ ΠΡΟΚΗΡΥΞΗ ΠΡΩΤΑΘΛΗΜΑΤΟΣ ΤΗΣ ΝΕΑΣ Γ ΕΘΝΙΚΗΣ ΚΑΤΗΓΟΡΙΑΣ\nΣτην δημοσιότητα έδωσε η ΕΠΟ την προκύρηξη της νέας Γ Εθνικής Κατηγορίας. Αναλυτικά η ανακοίνωση αναφέρει :\nΑναρτήθηκε από Sport-Ermionida στις 6:39:00 μ.μ. Δεν υπάρχουν σχόλια:\nΦΩΤΟΡΕΠΟΡΤΑΖ ΤΟΥ ΑΓΩΝΑ ΕΝΩΣΗ ΕΡΜΙΟΝΙΔΑΣ-Α.Ο.ΤΡΑΧΩΝΕΣ ΑΛΙΜΟΥ\nΑναρτήθηκε από Sport-Ermionida στις 11:30:00 μ.μ. Δεν υπάρχουν σχόλια:\nΕΝΩΣΗ ΕΡΜΙΟΝΙΔΑΣ -Α.Ο.ΤΡΑΧΩΝΩΝ 2-2\nΣε φιλικό αγώνα πού έγινε στο γήπεδο Κρανιδίου παρουσία 150 περίπου φιλάθλων η Ένωση Ερμιονίδας αναδείχτηκε ισόπαλη με τον Α.Ο. Τραχώνων Αλίμου με σκορ 2-2.\nΑναρτήθηκε από Sport-Ermionida στις 11:20:00 μ.μ. Δεν υπάρχουν σχόλια:\nΟΙ ΗΡΩΕΣ ΤΗΣ ΠΟΔΟΣΦΑΙΡΙΣΤΙΚΗΣ ΟΜΑΔΑΣ " ΠΟΝΤΟΣ " ΠΟΥ ΑΠΑΓΧΩΝΙΣΕ Ο ΚΕΜΑΛ ΑΤΑΤΟΥΡΚ\nΣτα όνειρα μου έρχεται συχνά η μακρινή φωνή της μάνας τρελής στους έρημους δρόμους(1) και με ρωτάει με παράπονο αν κλαίνε ακόμα τα\nΑναρτήθηκε από Sport-Ermionida στις 9:29:00 μ.μ. Δεν υπάρχουν σχόλια:\nΑΡΓΟΝΑΥΤΗΣ ΝΕΑΣ ΚΙΟΥ : ΘΕΡΜΑ ΣΥΛΛΥΠΗΤΗΡΙΑ ΣΤΗΝ ΚΟΡΩΝΙΔΑ ΚΟΙΛΑΔΑΣ\nΘερμά συλλυπητήρια στην ομάδα της Κορωνίδας Κοιλάδας.\nΤο Διοικητικο Συμβουλιο,και το ποδοσφαιρικο τμημα\nΑναρτήθηκε από Sport-Ermionida στις 8:14:00 μ.μ. Δεν υπάρχουν σχόλια:\nΕΓΚΑΙΡΗ ΚΑΤΑΘΕΣΗ ΤΩΝ ΑΙΤΗΣΕΩΝ ΜΕΤΕΓΓΡΑΦΩΝ\nΠαρακαλούνται τα σωματεία να καταθέσουν έγκαιρα τις αιτήσεις μεταβολών\nΑναρτήθηκε από Sport-Ermionida στις 2:58:00 μ.μ. Δεν υπάρχουν σχόλια:\nΠΕΝΘΟΣ ΣΤΗΝ ΕΠΣ ΑΡΓΟΛΙΔΑΣ ΑΠΌ ΤΟ ΘΑΝΑΤΟ ΤΟΥ ΠΑΝΤ.ΤΣΙΡΤΣΙΚΟΥ\nΟ ποδοσφαιρικός κόσμος της Αργολίδας πενθεί από το θάνατο του νεαρού\nΑναρτήθηκε από Sport-Ermionida στις 2:56:00 μ.μ. Δεν υπάρχουν σχόλια:\nΕΤΟΙΜΟ ΤΟ ΓΗΠΕΔΟ ΚΡΑΝΙΔΙΟΥ\nΤην Τετάρτη 21 Αυγούστου ανοίγει τίς πύλες το γήπεδο Κρανιδίου για το φιλικό της Ένωσης Ερμιονίδας με τον\nΕΝΩΣΗ ΕΡΜΙΟΝΙΔΑΣ : ΦΙΛΙΚΟ ΜΕ ΤΟΝ Α.Ο.ΤΡΑΧΩΝΩΝ\nΤον Α.Ο.Τραχώνων Αλίμου θα αντιμετωπίσει σε φιλικό αγώνα η Ενωση Ερμιονίδας την\nΑναρτήθηκε από Sport-Ermionida στις 12:00:00 μ.μ. Δεν υπάρχουν σχόλια:\nΚΗΦΙΣΙΑ-ΕΝΩΣΗ ΕΡΜΙΟΝΙΔΑΣ 1-1 ΣΕ ΦΙΛΙΚΟ ΑΓΩΝΑ\nΣε φιλικό αγώνα πού έγινε στην Κηφισιά η τοπική ομάδα αναδείτηκε ισόπαλη με την Ενωση Ερμιονίδας με σκορ\nΑναρτήθηκε από Sport-Ermionida στις 11:54:00 π.μ. Δεν υπάρχουν σχόλια:\nΡΑΓΙΣΑΝ ΚΑΡΔΙΕΣ ΣΤΗΝ ΚΗΔΕΙΑ ΤΟΥ ΠΑΝΤΕΛΗ ΤΣΙΡΤΣΙΚΟΥ\nΠόνος και οδύνη στην κηδεία του ποδοσφαιριστή Παντελή Τσιρτσίκου , που βρήκε\nΑναρτήθηκε από Sport-Ermionida στις 11:42:00 π.μ. Δεν υπάρχουν σχόλια:\nΣτην Κηφισιά ταξιδεύει το Σάββατο 19 Αυγούστου για να δώσει ένα ακόμα φιλικό με αντίπαλο την τοπική ομάδα η οποία με την νέα\nΑναρτήθηκε από Sport-Ermionida στις 8:50:00 π.μ. Δεν υπάρχουν σχόλια:\nΕΝΩΣΗ ΕΡΜΙΟΝΙΔΑΣ : ΔΕΥΤΕΡΟ ΦΙΛΙΚΟ ΜΕ ΠΑΝΑΙΓΙΑΛΕΙΟ\nΜετά το νικηφόρο φιλικό στο γήπεδο της Βάρδας επί της Παναχαϊκής με 2-1 η\nΑναρτήθηκε από Sport-Ermionida στις 3:08:00 μ.μ. Δεν υπάρχουν σχόλια:\nΕΝΩΣΗ ΕΡΜΙΟΝΙΔΑΣ : ΦΙΛΙΚΗ ΝΙΚΗ ΕΠΙ ΤΗΣ ΠΑΝΑΧΑΙΚΗΣ ΜΕ 2-1\nΣε φιλικό αγώνα πού έγινε στο γήπεδο της Βάρδας η Ένωση Ερμιονίδας κέρδισε την ομάδα της Παναχαϊκής με σκορ\nΕΠΟ: ΔΙΟΡΓΑΝΩΝΕΙ ΚΥΠΕΛΛΟ Γ ΕΘΝΙΚΗΣ\nΟι καινοτομίες τη νέα σεζόν με αφορμή τη νέα Γ’ Εθνική θα είναι πολλές, καθώς η ΕΠΟ θα διοργανώσει\nΑναρτήθηκε από Sport-Ermionida στις 9:01:00 μ.μ. Δεν υπάρχουν σχόλια:\nΓ ΕΘΝΙΚΗ : ΕΩΣ ΤΗΣ 22 ΑΥΓΟΥΣΤΟΥ Η ΕΞΟΦΛΗΣΗ ΟΦΕΙΛΩΝ ΚΑΙ ΣΤΙΣ 2 ΣΕΠΤΕΜΒΡΙΟΥ Η ΚΛΗΡΩΣΗ\nΚΟΡΩΝΙΔΑ ΚΟΙΛΑΔΑΣ : ΕΝΙΣΧΥΣΗ ΜΕ ΝΙΚΗΤΑ ΓΚΡΕΒΤΣΟΒ\nΝέα μεταγραφική επιτυχία για την Κορωνίδα Κοιλάδας με την απόκτηση του Ουκρανού\nΑναρτήθηκε από Sport-Ermionida στις 5:12:00 μ.μ. Δεν υπάρχουν σχόλια:\nΕΝΩΣΗ ΕΡΜΙΟΝΙΔΑΣ : ΑΠΟΧΩΡΗΣΗ Β.ΔΗΜΑΡΑΚΗ ΡΟΜΑΝΤΣΟΥΚ-ΕΠΙΣΤΡΟΦΗ ΓΚΙΟΚΑ ΚΑΙ ΔΗΜΑ\nΠαρελθόν αποτελούν εδώ και λίγες ημέρες από την Ένωση Ερμιονίδας ο\nΑναρτήθηκε από Sport-Ermionida στις 9:06:00 π.μ. Δεν υπάρχουν σχόλια:\nΚΟΡΩΝΙΔΑ ΚΟΙΛΑΔΑΣ : ΝΕΑ ΜΕΤΑΓΡΑΦΙΚΗ ΜΠΟΜΠΑ ΕΝΤΟΣ ΤΗΣ ΗΜΕΡΑΣ\nΝέα μεταγραφική μπόμπα αναμένετε να σκάσει εντός\nΑναρτήθηκε από Sport-Ermionida στις 8:35:00 π.μ. Δεν υπάρχουν σχόλια:\nΓ ΕΘΝΙΚΗ ΚΑΤΗΓΟΡΙΑ : ΔΕΝ ΚΑΤΕΒΑΙΝΕΙ Ο ΠΕΛΟΠΑΣ ΚΙΑΤΟΥ\nΔε θα δηλώσει συμμετοχή στη Γ’ Εθνική ο Πέλοπας Κιάτου, καθώς δεν βρέθηκαν άτομα να στελεχώσουν τη διοίκηση.\nΑναρτήθηκε από Sport-Ermionida στις 8:49:00 μ.μ. Δεν υπάρχουν σχόλια:\nΑ.Ο.ΚΡΑΝΙΔΙΟΥ : ΕΠΙΣΤΟΛΗ ΓΙΑ ΤΟ ΚΛΕΙΣΤΟ\nΚΛΕΙΣΤΟ ΓΗΠΕΔΟ «ΚΩΝΣΤΑΝΤΙΝΟΣ ΔΗΜΟΤΣΗΣ – ΕΛΛΗΝΑΣ»\nΜΕΓΑΛΗ ΕΥΚΑΙΡΙΑ Η ΥΦΥΠΟΥΡΓΙΑ ΑΝΔΡΙΑΝΟΥ\nΚομβική θεωρείται η θέση του Γιάννη Ανδριανού, βουλευτή Αργολίδας, στο θώκο του Υφυπουργού Αθλητισμού, για τη θετική έκβαση της ανέγερσης του Κλειστού\nΑναρτήθηκε από Sport-Ermionida στις 6:01:00 μ.μ. Δεν υπάρχουν σχόλια:\nΚΟΙΛΑΔΑ ΑΡΓΟΛΙΔΑΣ : VIDEO ΑΠΟ ΤΗΝ ΒΡΑΒΕΥΣΗ ΤΗΣ ΜΑΡΙΑΝΝΑΣ ΒΑΡΔΙΝΟΓΙΑΝΝΗ\nΑναρτήθηκε από Sport-Ermionida στις 9:14:00 π.μ. Δεν υπάρχουν σχόλια:\nΚΟΙΛΑΔΑ ΑΡΓΟΛΙΔΑΣ : VIDEO ΑΠΟ ΤΟ ΤΟΥΡΝΟΥΑ ΠΟΔΟΒΟΛΛΕΥ 2013\nΑναρτήθηκε από Sport-Ermionida στις 9:09:00 π.μ. Δεν υπάρχουν σχόλια:\nΚΟΙΛΑΔΑ ΑΡΓΟΛΙΔΑΣ : ΜΕΓΑΛΗ ΕΠΙΤΥΧΙΑ ΤΟ ΤΟΥΡΝΟΥΑ ΠΟΔΟΒΟΛΛΕΥ 2013 ( ΦΩΤΟΡΕΠΟΡΤΑΖ)\nΜε την συμμετοχή Ελλήνων και Βραζιλιάνων παικτών πραγματοποιήθηκε το Σαββατοκύριακο 27 και 28 Ιουλίου 2013 το\nΑναρτήθηκε από Sport-Ermionida στις 9:03:00 π.μ. Δεν υπάρχουν σχόλια:\nΤΟΥΡΝΟΥΑ ΠΟΔΟΒΟΛΕΥ ΚΟΙΛΑΔΑΣ 2013 : ΦΩΤΟΡΕΠΟΡΤΑΖ ΑΠΟ ΤΗΝ ΕΚΔΗΛΩΣΗ ΣΤΗΝ ΛΕΠΙΤΣΑ ΠΡΟΣ ΤΙΜΗ ΤΗΣ ΚΥΡΙΑΣ ΜΑΡΙΑΝΝΑ ΒΑΡΔΙΝΟΓΙΑΝΝΗ\nΑναρτήθηκε από Sport-Ermionida στις 10:23:00 μ.μ. Δεν υπάρχουν σχόλια:\nΚΛΕΙΔΩΝΕΙ Ο ΟΜΙΛΟΣ ΤΗΣ ΠΕΛΟΠΟΝΝΗΣΟΥ\nΈξι ημέρες έμειναν μέχρι την τελευταία ημέρα υποβολής των συμμετοχών από τις ομάδες της νέας Γ Εθνικής κατηγορίας στην αρμόδια επιτροπής της ΕΠΟ. Οι πρώτες εκτιμήσεις\nΑναρτήθηκε από Sport-Ermionida στις 9:52:00 π.μ. Δεν υπάρχουν σχόλια:\nΚΟΡΩΝΙΔΑ ΚΟΙΛΑΔΑΣ : " ΒΟΜΒΑ ΜΕΓΑΤΟΝΩΝ " ΜΕ ΤΗΝ ΑΠΟΚΤΗΣΗ ΤΟΥ ΜΑΝΩΛΗ ΨΩΜΑ\nΤο μεγάλο κόλπο στο φετινό μεταγραφικό παζάρι της Α’ κατηγορίας Αργολίδας και όχι μόνο κατάφερε να κάνει η Κορωνίδα Κοιλάδας . Οι Κοιλαδιώτες\nΑναρτήθηκε από Sport-Ermionida στις 9:54:00 π.μ. Δεν υπάρχουν σχόλια:\nΕΝΩΣΗ ΕΡΜΙΟΝΙΔΑΣ : ΦΩΤΟΡΕΠΟΡΤΑΖ ΑΠΟ ΤΗΝ ΠΡΩΤΗ ΠΡΟΠΟΝΗΣΗ\nΕΝΩΣΗ ΕΡΜΙΟΝΙΔΑΣ : ΞΕΚΙΝΗΣΕ ΤΗΝ ΠΡΟΕΤΟΙΜΑΣΙΑ ΤΗΣ\nΤο Σάββατο 20 Ιουλίου ξεκίνησε επίσημα η προετοιμασία της Ένωσης Ερμιονίδας\nΑναρτήθηκε από Sport-Ermionida στις 10:05:00 π.μ. Δεν υπάρχουν σχόλια:\nΕΝΩΣΗ ΕΡΜΙΟΝΙΔΑΣ : ΜΕΤΑΓΡΑΦΙΚΟ ¨ΜΠΑΜ¨ΜΕ ΤΟΝ ΧΡΗΣΤΟ ΚΑΝΕΛΛΟΠΟΥΛΟ\nΝέο μεταγραφικό κτύπημα από την Ένωση Ερμιονίδας με την απόκτηση του επιθετικού Χρήστου Κανελλόπουλου από τον Παναιγιάλειο.\nΑναρτήθηκε από Sport-Ermionida στις 9:03:00 μ.μ. Δεν υπάρχουν σχόλια:\nΕΝΩΣΗ ΕΡΜΙΟΝΙΔΑΣ : ΟΙ ΝΕΟΙ ΣΥΝΕΡΓΑΤΕΣ ΤΟΥ ΔΗΜΗΤΡΗ ΣΠΑΝΟΥ\nΤους νέους βοηθούς του προπονητή της Ένωσης Ερμιονίδας Δημήτρη Σπανού ανακοίνωσε πριν από λίγη ώρα με δελτίο τύπου το γραφείο τύπου της Ένωσης Ερμιονίδας.\nΚΟΡΩΝΙΔΑ ΚΟΙΛΑΔΑΣ : ΕΤΟΙΜΑΖΕΙ ΣΟΥΠΕΡ ΜΕΤΑΓΡΑΦΗ\nΜία μεταγραφή πού θα κάνει πάταγο στον χώρο της Α κατηγορίας Αργολίδας θα\nΑναρτήθηκε από Sport-Ermionida στις 9:05:00 μ.μ. Δεν υπάρχουν σχόλια:\nΑ.Ο.ΕΡΜΙΟΝΗΣ : ΣΤΗ ΔΙΑΘΕΣΗ ΤΩΝ ΦΙΛΑΘΛΩΝ ΟΙ ΚΑΡΤΕΣ ΔΙΑΡΚΕΙΑΣ 2013-2014\nO Αθλητικός Όμιλος Ερμιόνης βρίσκεται στην ευχάριστη θέση να ενημερώσει ότι από σήμερα 18 Ιουλίου τα εισιτήρια διαρκείας για την σαιζόν\nΑναρτήθηκε από Sport-Ermionida στις 8:40:00 μ.μ. Δεν υπάρχουν σχόλια:\nΕΝΩΣΗ ΕΡΜΙΟΝΙΔΑΣ : ΕΝΙΣΧΥΣΗ ΣΤΗΝ ΑΜΥΝΑ ΜΕ ΤΟΝ ΓΙΑΝΝΗ ΚΟΛΟΚΑ\nΠοδοσφαιριστής της Ένωσης Ερμιονίδας είναι εδώ και λίγες ώρες ο 27χρονος πρώην ποδοσφαιριστής του Πανηλειακού\nΑναρτήθηκε από Sport-Ermionida στις 3:02:00 μ.μ. Δεν υπάρχουν σχόλια:\nΕΝΩΣΗ ΕΡΜΙΟΝΙΔΑΣ Η ΝΕΑ ΣΑΙΖΟΝ ΞΕΚΙΝΗΣΕ.....\nΤην "πρώτη" τους συγκέντρωση εν όψει της ποδοσφαιρικής\nΑναρτήθηκε από Sport-Ermionida στις 2:13:00 μ.μ. Δεν υπάρχουν σχόλια:\nOPEN FOOTVOLLEY 2013 : ΜΕ ΤΗΝ ΣΥΜΜΕΤΟΧΗ ΤΟΥ ΔΙΚΟΥ ΜΑΣ BIRO ΤΟ ΠΡΩΤΟ ΤΟΥΡΝΟΥΑ . ΚΑΤΕΚΤΗΣΕ ΤΟ ΧΡΥΣΟ ΜΕΤΑΛΛΙΟ ΜΕ ΤΟΝ ΝΙΚΟ ΜΑΡΙΝΟΥ\nΤο πρώτο τουρνουά footvolley για την φετινή χρονιά πραγματοποιήθηκε στον παραδεισένιο χώρο του Mojito Bay στις 13 & 14 Ιουλίου συνεχίζοντας την παράδοση από το 2001.\nΑναρτήθηκε από Sport-Ermionida στις 1:44:00 μ.μ. Δεν υπάρχουν σχόλια:\nΕ.Π.Ο. : ΞΕΚΙΝΗΣΑΝ ΟΙ ΔΗΛΩΣΕΙΣ ΣΥΜΜΕΤΟΧΗΣ ΣΤΗΝ ΝΕΑ Γ ΕΘΝΙΚΗ\nΑπό σήμερα μπορούν τα σωματεία της Γ’ Εθνικής να δηλώνουν συμμετοχή στο νέο πρωτάθλημα, με την ΕΠΟ να δίνει στη δημοσιότητα την απαραίτητη φόρμα προς συμπλήρωση. (\nκλικ εδω. )\nΟι ομάδες καλούνται να πληρώσουν και παράβολο 500 ευρώ αλλά και τα επίσημα παραχωρητήρια των γηπέδων, που θα δηλωθούν ως έδρες. Υπενθυμίζεται πως η προθεσμία δηλώσεων συμμετοχής λήγει αυστηρά στις 31/7, καθώς στο ΔΣ στις 2/8 θα γίνει ο καταρτισμός των ομίλων.\nΗ Ελληνική Ποδοσφαιρική Ομοσπονδία δίνει στη δημοσιότητα τη Δήλωση Συμμετοχής στο πρωτάθλημα της Γ΄ Εθνικής Κατηγορίας περιόδου 2013-2014. Τα σωματεία που δικαιούνται συμμετοχής στην κατηγορία θα πρέπει έως την Τετάρτη 31 Ιουλίου 2013...\nνα καταθέσουν στην Ε.Π.Ο. τη Δήλωση Συμμετοχής, συνοδευόμενη από το αναλογούν παράβολο (500 ευρώ) και τα επίσημα παραχωρητήρια των γηπέδων, που θα δηλωθούν ως έδρες.\nΠΗΓΗ : http://www.onsports.gr\nΑναρτήθηκε από Sport-Ermionida στις 1:23:00 μ.μ. Δεν υπάρχουν σχόλια:\nΕΝΩΣΗ ΕΡΜΙΟΝΙΔΑΣ : ΑΝΑΝΕΩΣΕ ΚΑΙ Ο ΠΑΝΤΕΛΗΣ ΣΑΜΑΡΑΣ\nΚάτοικος της Ερμιονίδας και για την επόμενη ποδοσφαιρική χρονιά θα είναι ο Παντελής Σαμαράς αφού ανανέωσε την συνεργασία του με τους πρωταθλητές του 7ου ομίλου μέχρι τον Ιούνιο του 2014. Η συνέχιση της συνεργασίας με τον νεαρό αριστεροπόδαρο αμυντικό ανακοινώθηκε το μεσημέρι της Τρίτης με δελτίο τύπου πού εξέδωσε το γραφείο τύπου της ομάδας.\nΑναρτήθηκε από Sport-Ermionida στις 1:12:00 μ.μ. Δεν υπάρχουν σχόλια:\nΕΝΩΣΗ ΕΡΜΙΟΝΙΔΑΣ : ΕΝΙΣΧΥΣΗ ΜΕ ΤΟΝ ΚΩΣΤΑ ΒΛΑΧΟΠΟΥΛΟ ΣΤΗΝ ΕΠΙΘΕΤΙΚΗ ΓΡΑΜΜΗ\nΝέο μεταγραφικό κτύπημα για την Ένωση Ερμιονίδας με την απόκτηση του Κώστα Βλαχόπουλου από τον\nΕ.Π.Σ.ΑΡΓΟΛΙΔΑΣ : Η ΑΡΧΙΚΗ ΠΡΟΚΗΡΥΞΗ ΤΩΝ ΠΡΩΤΑΘΛΗΜΑΤΩΝ 2013-2014\nΑρ. Πρωτ.535 Ναύπλιο, 08/7/2013\nΠΡΟΣ: Όλα τα Σωματεία της Ένωσης\nΚΟΙΝ: Γενική Γραμματεία Αθλητισμού\nΗ Ε.Π.Σ. Αργολίδας, αφού έλαβε υπόψη 1) την ισχύουσα νομοθεσία, 2) τον Κ.Α.Π., 3) τον Πειθαρχικό Κώδικα, 4) το Καταστατικό της Ε.Π.Ο., 5) το Καταστατικό της Ε.Π.Σ.Α., 6) τον Κανονισμό Διαιτησίας, 7) την απόφαση της Γ.Σ. της Ε.Π.Ο. της 28-6-2013, 8) την με αριθμό 96/20-6-2013 απόφαση του Δ.Σ. της Ε.Π.Σ.Α., 9) την προκήρυξη του Πρωταθλήματος Γ΄ εθνικής της Ε.Π.Ο.,\nΑ.Ο.ΚΡΑΝΙΔΙΟΥ : VIDEO ΑΠΟ ΤΟ BEACH PARTY\nΑναρτήθηκε από Sport-Ermionida στις 10:35:00 π.μ. Δεν υπάρχουν σχόλια:\nΔΕΝ ΕΙΝΑΙ ΑΘΛΗΤΙΚΟ ΘΕΜΑ ΑΛΛΑ ΑΞΙΖΕΙ ΝΑ ΤΟ ΔΙΑΔΩΣΟΥΜΕ: ΞΕΦΤΙΛΙΣΕ ΤΟΥΣ ΠΟΛΙΤΙΚΟΥΣ ΠΟΥ ΚΑΘΟΝΤΟΥΣΑΝ ΣΤΗΝ ΠΡΩΤΗ ΣΕΙΡΑ ΚΑΙ Ο ΚΟΣΜΟΣ ΞΕΣΗΚΩΘΗΚΕ !! ΔΙΑΔΩΣΤΕ ΤΟ !!\nΑναρτήθηκε από Sport-Ermionida στις 10:26:00 π.μ. Δεν υπάρχουν σχόλια:\nΑ.Ο.ΚΡΑΝΙΔΙΟΥ : ΜΕΓΑΛΗ ΕΠΙΤΥΧΙΑ ΤΟ BEACH PARTY\nΜε μεγάλη επιτυχία πραγματοποιήθηκε το beach party που διοργάνωσε το βράδυ της Παρασκευής 12 Ιουλίου ο Αθλητικός όμιλος Κρανιδίου μαζί με το δημοτικό διαμέρισμα του δήμου Ερμιονίδας\nΑναρτήθηκε από Sport-Ermionida στις 9:55:00 π.μ. Δεν υπάρχουν σχόλια:\nΑΠΙΣΤΕΥΤΗ ΓΚΟΛΑΡΑ ΑΠΟ 70 ΜΕΤΡΑ\nΜεσοβδόμαδα η Ζάλτσμπουργκ νίκησε με 3-1 την\nΑναρτήθηκε από Sport-Ermionida στις 7:15:00 π.μ. Δεν υπάρχουν σχόλια:\nΕΝΩΣΗ ΕΡΜΙΟΝΙΔΑΣ : Ο ΓΙΑΝΝΗΣ ΘΩΜΑΣ ΕΙΝΑΙ ΤΟ ΤΡΙΤΟ ΜΕΤΑΓΡΑΦΙΚΟ ΑΠΟΚΤΗΜΑ ΤΩΝ ΠΡΩΤΑΘΛΗΤΩΝ\nΑκόμη μία μεταγραφή πραγματοποίησε η Ένωσή Ερμιονίδας . Ο 26χρονος Ευβοιώτης αριστεροπόδαρος αμυντικός μέσος,\nΑναρτήθηκε από Sport-Ermionida στις 5:33:00 μ.μ. Δεν υπάρχουν σχόλια:\nΕΝΩΣΗ ΕΡΜΙΟΝΙΔΑΣ : "ΑΓΑΠΗ ΔΙΑΡΚΕΙΑΣ" ΓΙΑ ΤΗΝ ΕΝΩΣΗ ΕΡΜΙΟΝΙΔΑΣ\nΞεκίνησε η διάθεση των εισιτήριων διάρκειας της νέας σεζόν της Ένωσης Ερμιονίδας\nΑναρτήθηκε από Sport-Ermionida στις 2:28:00 μ.μ. Δεν υπάρχουν σχόλια:\nΕΝΩΣΗ ΕΡΜΙΟΝΙΔΑΣ : Η ΣΗΜΑΙΑ ΣΤΟΝ ΙΣΤΟ ΤΗΣ- ΑΝΑΝΕΩΣΕ Ο ΑΡΧΗΓΟΣ ΤΗΣ ΕΝΩΣΗΣ ΘΑΝΑΣΗΣ ΣΤΑΙΚΟΣ ΓΙΑ ΕΝΑ ΑΚΟΜΑ ΧΡΟΝΟ\nΜετά το δελτίο τύπου για την τυπική μεταγραφή των Δημαράκη και Ρόμαντσουκ πού έγινε την Παρασκευή άλλο ένα δελτίο τύπου δημοσιεύθηκε από το γραφείο τύπου της Ένωσης Ερμιονίδας το μεσημέρι του Σαββάτου για την ανανέωση της συνεργασίας με τον αρχηγό της ομάδας Θανάση Στάικο.\nΑναρτήθηκε από Sport-Ermionida στις 1:53:00 μ.μ. Δεν υπάρχουν σχόλια:\nΕΝΩΣΗ ΕΡΜΙΟΝΙΔΑΣ : ΚΑΙ ΕΠΙΣΗΜΑ ΠΟΔΟΣΦΑΙΡΙΣΤΕΣ ΤΗΣ ΕΝΩΣΗΣ ΕΡΜΙΟΝΙΔΑΣ ΟΙ ΔΗΜΑΡΑΚΗΣ ΚΑΙ ΡΟΜΑΝΤΣΟΥΚ\nΚαι επίσημα ποδοσφαιριστές της Ενωσης Ερμιονίδας είναι ο Βαγγέλης Δημαράκης και ο Μπάρτοζ Ρόμαντσουκ . Αυτό επισημοποιήθηκε το μεσημέρι της Παρασυής με δελτίο τύπου πού εξέδωσε το γραφείο τύπου της ομάδας .\nΕΝΩΣΗ ΕΡΜΙΟΝΙΔΑΣ : 18 ΙΟΥΛΙΟΥ Η ΠΡΩΤΗ\nΤην Πέμπτη 18 Ιουλίου στο γήπεδο της Ερμιόνης ξεκινάει η προετοιμασία της Ένωσης Ερμιονίδας για\nΑναρτήθηκε από Sport-Ermionida στις 7:49:00 π.μ. Δεν υπάρχουν σχόλια:\nΕΝΑ ΒΙΝΤΕΟ ΑΦΙΕΡΩΜΕΝΟ ΣΕ ΟΛΟΥΣ ΤΟΥΣ ΑΕΚΤΖΗΔΕΣ\nΤο βίντεο κατά την παρουσίαση του Μελισσανίδη από superball\nΑναρτήθηκε από Sport-Ermionida στις 7:32:00 π.μ. Δεν υπάρχουν σχόλια:\nΕΝΩΣΗ ΕΡΜΙΟΝΙΔΑΣ : ΝΕΟ SITE\nΜαζί με την άνοδο στην νέα Γ Εθνική κατηγορία η Ένωση Ερμιονίδας αλλάζει και το\nΑναρτήθηκε από Sport-Ermionida στις 7:24:00 π.μ. Δεν υπάρχουν σχόλια:


Διάβαζα και διαβάζω τα βιβλία του. Εκτιμώ το ανοιχτό και κοφτερό του μυαλό, την καθαρή του σκέψη και την απλή γραφή. Στα παλιά του blogs (ndimou, doncat) έμπαινα πάντα, μερικές φορές άφησα και σχόλιο αλλά ποτέ δεν ήμουν από αυτούς τους "μόνιμους" των απανωτών σχολίων που έφταναν τα comments στα 300βάλε σε κάθε post.\nTώρα, μέχρι να ανακαλύψω το νέο του ανώνυμο blog, το έκλεισε κιόλας. Βασικά απορώ που το άρχισε. Και αφού το άρχισε, μετά τις μνήμες των παλιότερων, που κούραζαν εμένα σαν αναγνώστη και υποθέτω και αυτόν ως συγγραφέα, τι περίμενε πως θα γινόταν μόλις ανακοίνωνε το νέο του venture? Κρίμα. Αν και ποτέ δεν ξέρει κανείς. όπως και να έχει ο Δήμου είναι μια πάντα πηγή αναζωογόνησης. Σαν ένα απλό, καθαρό, δροσερό ποτήρι νερό.\nposted by evee @ 12:18 AM 0 comments links to this post\nΕπιτέλους 1: φθινόπωρο\nΣάββατο πρωί και οι δρόμοι στο Κολωνάκι και το Σύνταγμα είναι σχεδόν άδειοι. Ο καιρός μάλλον. Επιτέλους βροχή και μουντάδα. Είχα βαρεθεί. Με εκείνη την αποπνιχτική υγρασία των τελευταίων ημερών το φθινόπωρο φάνταζε σαν όνειρο που ανυπομονείς να έρθει. Η ησυχία σε αυτό το κομμάτι της πόλης τέτοια μέρα είναι ονειρική.\nΕπιτέλους 2: monica\nΆκουγα τις τελευταίς μέρες ένα τραγούδι στο ραδιόφωνο. Νόμιζα πως ήταν αντρική μετεφηβική φωνή. ήχος λίγο παλιομοδίτικος, αμερικάνικος ίσως. ΟΚ, μπορεί και αγγλικός. Ωραίο κομμάτι, μελαγχολικό, μετά από χωρισμό και τα συναφή. Παρασκευή βράδυ το άκουσα με τον Δ., τον ειδικό επί της μουσικής. Δεν την ξέρεις? Είναι η Μonica! Προφανώς είχα πέσει έξω σε μερικές από τις εικασίες μου. Η Μonica είναι ελληνίδα, 21 χρονών, σπουδάζει μαθηματικός και τραγουδάει με την ιδιαίτερη φωνή της τα εξαιρετικά αγγλόφωνα τραγούδια που γράφει. Σε ένα γρήγορο googlάρισμα οι "ειδικοί" διερωτώνται αν είναι "αυτό το κάτι" που περίμεναν αμάν και πως. Γενικά ξενερώνω με τους Έλληνες που τραγουδάνε αγγλικά αλλά το αποτέλεσμα της Μonica με βάζει σε σκέψεις. Ίσως είναι η εξαίρεση που επιβεβαιώνει τον κανόνα.\nΕπιτέλους 3: Κάτι μου λέει ότι ο νέος δίσκος των Κόρε Ύδρο θα βγει μέχρι την Άνοιξη. Τόσος εγκλεισμός και αποκοπή από τα εγκόσμια κατά το γράψιμο υπόσχεται πολλά.\n(παραπομπές στο παρελθόν:\n2.K.Y. @ nov-gagarin\n3.the splendid butterfly cheesecake)\nΤα σχέδια για την άδεια βγήκαν. Ήταν το πρώτο ολοδικό μου θέμα όπως είχα ξαναπεί, πήρα το θέμα εξαιρετικά σοβαρά και ξετινάχτηκα να δουλεύω τα σχέδια σε περίοδο Χριστουγέννων για να είναι έτοιμα the sooner the better. Ως καλό στραβάδι, προτίμησα να κάνω υπεβολική δουλειά παρά να λείπει κάτι. Αποτέλεσμα? Πρέπει να ήταν από τις λίγες φορές που είχαν δει τέτοια σχέδια στην πολεοδομία. Μπερδεύτηκαν και δεν ήξεραν τι να πρωτοκοιτάξουν. Είχα σημειώσει από τις υδρορροές και τις ρύσεις για τα νερά, μέχρι στάθμες και διαστάσεις παντού (παντού όμως, ακόμη και εκεί που δεν χρειαζόταν), άφθονη παπάρα, σκιές, κατακλίσεις, πανηγύρι κομπλέ. Α! Και έγχρωμα σχέδια φυσικά.\nΚοντός ψαλμός αλληλούια η άδεια εντάξει, μπορούσαμε να αρχίσουμε την κατασκευή. Είχα καταληφθεί από περιέργεια, ανυπομονησία και μαζί και τρομερό αίσθημα ευθύνης. Ανησυχία. Γνωρίζω πολύ καλά τις αηδίες που συμβαίνουν στην κατασκευή, είχα μυριστεί ότι θα έπαιρναν μαστόρους που ήταν γνωστοί και όχι απαραίτητα καλοί και το σπίτι αυτό δεν ήταν σαν το μέσο επαρχιακό σπίτι που έφτιαχαν συνήθως. Μήπως έβγαινε μια μεγάλη πατάτα?\nΠήρα την απόφαση να κάνω ότι γίνεται από μεριάς μου. Κατασκευαστικά σχέδια, επισκέψεις, συνεννόηση με τα μαστόρια και τους ιδιοκτήτες συνεχώς. Και να ρωτάω για συμβουλές από εμπειρότερους βεβαίως. Όταν πήγα στο οικόπεδο για τη χάραξη, ευτυχώς είχα μαζί μου και συγγενή μηχανικό με εμπειρία σε κατασκευές. Το post που ακολούθησε της χάραξης στο οικόπεδο ήταν αποκαλυπτικό.\nΤα μπετά έπεφταν και έπεφταν...\nΚαι ο μπετατζής απεδείχθη πράγματι λίγος. Τζάμπα οι λεπτομέρειες ή τα σκίτσα μου για αυτή την περίφημη προεξοχή του ενός όγκου και την "περίεργη στέγη". Πρέπει να του την εξήγησα πάνω από 5 φορές. Με ότι μέσο διέθετα πρόχειρο. Άσε που εκείνον το ρημάδι τον δονητή (μηχάνημα που δονεί το μπετόν κατά τη σκυροδέτηση για να κάτσει ομοιόμορφα το μίγμα μπετόν-χαλίκια γύρω από τα σίδερα) δεν τον χρησιμοποιούσε με ζέση που του άρμοζε. Χρειαζόντουσαν μερεμέτια.\nΈπρεπε φυσικά να περάσουμε το απαραίτητο σκηνικό "έχετε σχέδια, σκίτσα, σας το εξηγώ, σας δείχνω μακέττες, τι άλλο να κάνω? να το καλουπώσω εγώ?" (με τη γκρίνια)/ μα δεν έχουμε ξανακάνει κάτι τέτοιο/ ε, καιρός να κάνετε κάτι μοναδικό, κάτι που θα έχετε το δείχνετε μετά. Εξάλλου μόνο οι καλοί μαστόροι είναι ικανοί να ξεφεύγουν από το αναμενόμενο, δεν μπορώ να πιστέψω ότι δεν έχετε ξανακάνει κάτι ανάλογο?(με το φιλότιμο)/μας παιδεύεις, γιατί να μην το απλοποιήσουμε λιγάκι?/ τέλος πάντων, αυτά λένε τα σχέδια, αυτά εγκρίθηκαν, ως μηχανικός δεν μπορώ να ξεφύγω από αυτό (με το authority). Το ότι δεν ζήταγα χάρη αλλά να γίνει απλώς η δουλειά που είχε συμφωνηθεί ήταν γνωστό. Αλλά στα μαστόρια δεν πας πολύ κόντρα. Δεν θες να σε αφήσουν σύξυλο και να ψάχνεσαι.\nΜε τα πολλά, τα καταφέραμε. Φιου! Όμορφα. Κάντε χώρο για τα τούβλα.\nposted by evee @ 9:40 PM 4 comments links to this post\nposted by evee @ 2:24 AM 7 comments links to this post\nΌπως γράφουν και στην επικεφαλίδα "Is it privilege or priviledge? Away from or away of? Microsoft rocks or Microsoft sucks? WebSource.it!".\nTo websource.it αποτελεί το νέο web project φιλικά προσκείμενο προς το παρόν blog όπερ και τους διαφημίζω ευθύς αμέσως. Καλό ξεκίνημα guys!\nposted by evee @ 11:41 PM 0 comments links to this post\nΠολύς αέρας, αρκετή ζέστη, μπόλικο φαγητό, ωραία παρέα. Λίγο περισσότερο άραγμα ήθελα μόνο. Στη Φαιστό συνειδητοποίησα την εμμονή με τον λαβύρινθο. Στο πανηγύρι το βράδυ, υπό τους τριβελιστικούς ήχους της λύρας, φανταζόμουν τους μαυροφορεμένους και τις γκουτσιφορούσες να μπουκάρουν απροσδόκητα στη σκηνή χορεύοντας σε σχηματισμούς μαιάνδρων. Όποιος έχει την παραμικρή ιδέα από αποκαταστάσεις μνημείων ας μου πει αν υπάρχει χειρότερη από αυτή του Φραγκοκάστελλου. Τέλος αν πας για χτένισμα στο καλύτερο κομμωτήριο στο Ρέθυμνο καλό είναι να έχεις μπροστά σου κανένα τρίωρο μπας και με τη ζέστη κάτσει το μαλλί κράνος και δείχνεις κάτω των 50. Την επομένη είναι πολύ καλύτερο.\nΡέθυμνο: στην παλιά πόλη\nκαι στο φούρνο\nΑγ. Νικόλαος: ακόμη δεν είμαι σίγουρη αν είναι μοντέρνο κίνημα restored ή καινούργιο με αναμνήσεις του μοντέρνου. Το παράθυρο δεξιά μάλλον δείχνει το δεύτερο.\nΜονή Πρέβελη: κοντά την είσοδο\nοικόσιτα ελάφια και κρι-κρι\nκαι ανάγλυφη υδρορροή\nοδεύοντας προς εγκαταλελλειμένα ορυχεία (όχι άλλου) κάρβουνου κοντά στον Πλακιά\nposted by evee @ 8:13 PM 1 comments links to this post


Mεγάλη διάρκεια στην κρίση της Ευρωζώνης προβλέπουν οι Κινέζοι | Newsbomb\n04 Νοεμβρίου 2011 00:03\nMεγάλη διάρκεια στην κρίση της Ευρωζώνης προβλέπουν οι Κινέζοι\nΔυσοίωνες είναι οι προβλέψεις των Κινέζων για την κρίση στην Ευρωζώνη. Η κρίση είχε μέχρι στιγμής περιορισμένο αντίκτυπο στην Κίνα και την παγκόσμια οικονομία, όμως οι αρνητικές επιπτώσεις της θα αυξηθούν λόγω της προβλεπόμενης διάρκειάς της, δήλωσε από τις Κάννες, ο Κινέζος υπουργός Εμπορίου Τσεν Ντεμίνγκ.\nΤα προβλήματα της ευρωζώνης έχουν "προς το παρόν έναν ως επί το πλείστον μικρό αντίκτυπο στη ζήτηση", επισήμανε σε δηλώσεις του σε δημοσιογράφους στο περιθώριο της συνόδου κορυφής της G20. "Ως εκ τούτου δεν υπάρχει μεγάλος αντίκτυπος στο εμπόριό μας", συνέχισε, όμως "υπάρχει ακόμη μια περίοδος την οποία θα εξακολουθήσουμε να διανύουμε προτού τεθεί πραγματικά υπό έλεγχο η κρίση". "Η αίσθησή μου είναι επομένως ότι ο μελλοντικός αντίκτυπος αυτής της κρίσης στον κόσμο και στο κινεζικό εμπόριο θα μεγαλώσει", υπογράμμισε.\nΟ Κινέζος υπουργός παρουσιάστηκε ωστόσο πεπεισμένος για την ικανότητα της Ευρώπης "να θέσει υπό έλεγχο την κρίση και να δώσει τέλος σε αυτήν". Ωστόσο, εξήγησε, "πιστεύουμε ότι αυτό θα είναι μια μακρά διαδικασία. Αυτό θα έχει έναν αντίκτυπο στην παγκόσμια οικονομία".


Από πού ξεφύτρωσαν τόσοι διακεκριμένοι ομογενείς; | αποψεις , σχόλιο α. η. διαματάρη | ΕΘΝΙΚΟΣ ΚΗΡΥΞ\nΑπό πού ξεφύτρωσαν τόσοι διακεκριμένοι ομογενείς;\nΤις τελευταίες μέρες μια σειρά από ομογενείς είναι στις ειδήσεις.\nΚαι δεν είναι στις τοπικές ειδήσεις. Είναι σε παναμερικανική -και σε μερικές περιπτώσεις- σε διεθνή εμβέλεια.\nΟμογενείς που πρωτοστατούν σε επιστημονικές έρευνες, επηρεάζουν ή απασχολούν την κοινή γνώμη με τον άλφα ή βήτα τρόπο.\nΕίναι σαν να άνοιξε ξαφνικά η Γη και ξεπήδησαν από τα βάθη των αιώνων απόγονοι Ελλήνων. Παιδιά με ελληνικό όνομα, αλλά κυρίως με ελληνικό αίμα στις φλέβες τους, που στέκονται στους ώμους των Ελλήνων προγόνων τους.\nΑναφέρομαι στον δικαστή Στέφανο Μπίμπα, που κεραυνοβόλησε την νομική ομάδα του προέδρου Τραμπ με την απόρριψη της αίτησής τους να μην εγκρίνει την ήττα του στην πολιτεία της Πενσυλβάνιας. «Τις εκλογές», έγραψε, «τις κερδίζουν οι ψηφοφόροι και όχι οι δικαστές».\nΑναφέρομαι στην Τζεν Ψάκη, που διορίστηκε εκπρόσωπος Τύπου στον Λευκό Οίκο, μια από τις πιο σημαντικές θέσεις στην κυβέρνηση. Η Ψάκη, αν και κατά το 1/3 ομογενής, δεν παύει να έχει ελληνικό αίμα στις φλέβες της.\nΑναφέρομαι στον Τζον Πούλο τον ιδρυτή και πρόεδρο της εταιρείας Dominion Voting Systems, τα μηχανήματα της οποίας χρησιμοποιήθηκαν στις αμερικανικές εκλογές και το 2016 και τώρα. Τα μηχανήματα, τα οποία ο Πρόεδρος και η ομάδα του καταγγέλλουν ότι αλλοιώθηκε το λογισμικό τους από «δικτάτορες και κομμουνιστές», με αποτέλεσμα να «κλέψουν» εκατομμύρια ψήφους του, χωρίς όμως να παρουσιάσουν κανένα αποδεικτικό στοιχείο γι’ αυτό.\nΚαι, βέβαια, αναφέρομαι στον Δρα Γιώργο Γιανκόπουλο, της Regeneron, τον υπεύθυνο για την επιστημονική έρευνα της εταιρείας που ήδη έχει ζητήσει έγκριση του φαρμάκου της κατά του κορωνοϊού με την διαδικασία του κατεπείγοντος.\nΚαι επίσης, αναφέρομαι και στους γεννημένους στην Ελλάδα, Δρα Αλμπερτ Μπουρλά, της Pfizer και Δρα Κυρατσούς, της Regeneron, καθώς και τον Μενέλαο Πάνγκαλο, της βρετανικής AstraZeneca.\nΑυτοί ήρθαν στο προσκήνιο πρόσφατα.\nΜπορούμε επομένως να υποθέσουμε ότι υπάρχουν και πολλοί άλλοι στη σειρά.\nΟ Ελληνας της Ελλάδας και της Κύπρου που διαβάζει αυτές τις γραμμές πιθανόν να απορεί τι συμβαίνει; Γιατί πιθανόν να έχει μείνει με μια παλιά, στερεότυπη εικόνα, των μεταναστών των προηγούμενων γενεών. Μια εικόνα που ποτέ δεν ήταν ακριβής, αλλά και τώρα είναι σοβαρά λανθασμένη.\nΕίναι δύσκολο να αντιληφθούν τις δυνατότητες που προσφέρει η Αμερική, καθώς και τις δυνατότητες της γενιάς μας αν τους δοθεί η ευκαιρία.\nΕίναι δύσκολο π.χ. να φανταστεί κανείς πώς ο γιος ενός εστιάτορα -π.χ. του Μπίμπα- μπορεί να πάει στα καλύτερα σχολεία, να φτάσει να γίνει ένας σημαντικός δικαστής, να επηρεάζει την πορεία της χώρας.\nΑυτός είναι ένας λόγος για το κενό που υπάρχει στις σχέσεις Ελλήνων της Ελλάδας με τον Απόδημο Ελληνισμό.\nΑκόμα, υπάρχει το πρόβλημα με την δυσκολία που έχουν να διακρίνουν μεταξύ Ελληνα και ελληνικής καταγωγής.\nΟ χρόνος όμως τρέχει. Δεν περιμένει κανέναν. Ούτε εμάς και τα παιδιά μας, ούτε και τους Ελληνες της Ελλάδας.


χρέος | ΜΕΤΑΛΛΕΙΑ ΧΑΛΚΙΔΙΚΗΣ\nΚΙΝΔΥΝΟΣ “ΑΥΤΟΓΚΟΛ” ΣΤΟ ΧΡΕΟΣ ΛΟΓΩ ΤΕΤΑΡΤΗΣ ΑΞΙΟΛΟΓΗΣΗΣ\nΤο χάσμα στις θέσεις των δανειστών παραμένει – σύμφωνα με πληροφορίες – στο θέμα του χρέους, με το μεγαλύτερο αγκάθι να εντοπίζεται στη στάση της γερμανικής πλευράς. Σε αυτό το πλαίσιο φέρεται να κινούνται και οι χθεσινές δηλώσεις του Επιτρόπου Πιερ Μοσκοβισί: έκανε ένα βήμα πίσω μιλώντας για “ημιαυτόματο μηχανισμό”, αντί για το αυτόματο γαλλικό κλειδί που έχει προταθεί.\nΩστόσο, προς το παρόν τα “φώτα” των καθυστερήσεων τα συγκεντρώνει η Ελλάδα. Με τη στάση της “επιβαρύνει και τη συζήτηση και τη θέση της”, αναφέρει πηγή των Βρυξελλών.\nΗ ίδια πηγή, εξηγεί ότι υπάρχει ο κίνδυνος η ελληνική κυβέρνηση να βάλει “αυτογκόλ” στον “αγώνα” για μία συνολική πολιτική λύση στο ελληνικό ζήτημα μέχρι τις 21 Ιουνίου, τον οποίο άλλωστε περιέγραψε χθες και ο αξιωματούχος της ευρωζώνης ενημερώνοντας για την κρίσιμη άτυπη σύνοδο των υπουργών Οικονομικών που θα λάβει χώρα στη Σόφια της Βουλγαρίας την Παρασκευή.\nΚαι τούτο καθώς η τέταρτη αξιολόγηση έχει ξεκαθαριστεί ότι θα προηγηθεί των πολιτικών αποφάσεων. Αλλά η τεχνική συμφωνία (SLA) θεωρείται πλέον “πρόκληση” να ολοκληρωθεί μέσα στον Μάιο όπως ανέφερε χθες ο Επίτροπος Μοσκοβισί…\nΟ τελευταίος απολογισμός έκανε λόγο για εκκρεμότητες στα πιο πολλά από τα 88 συνολικά προαπαιτούμενα. Και μένει να φανεί την Παρασκευή αν ο νέος απολογισμός για την πορεία υλοποίησής τους (όπως διαμορφώθηκε τις τελευταίες μέρες και θα παρουσιάσει η Ευρωπαϊκή Επιτροπή), θα αλλάζει – έστω και λίγο – την εικόνα.\nΗ Ελλάδα θα κληθεί να καταβάλει πρόσθετη προσπάθεια ειδικά στο πεδίο των ιδιωτικοποιήσεων και της αγοράς ενέργειας. Ο λόγος για ένα πεδίο στο οποίο δίνει έμφαση και η Γερμανία.\nΗ πρόοδος πρέπει να φανεί μέχρι την έλευση των θεσμών στην Αθήνα σε επίπεδο επικεφαλής. Η άφιξη προς το παρόν προσδιορίζεται (εξ αναβολής) για τις 13 Μαΐου με σκοπό να ξεκινήσουν οι διαπραγματεύσεις στην Αθήνα μία ημέρα μετά, από τις 14 Μαΐου.\nΟ χρόνος που θα απομένει για μία τεχνική συμφωνία μέσα στο Μάιο θα είναι πάρα πολύ λίγος: έως τις 24 του επόμενου μηνός που συνεδριάζουν εκ νέου οι υπουργοί Οικονομικών.\nΤο δεύτερο μεγάλο μέτωπο που πρέπει να αντιμετωπίσει η ελληνική πλευρά είναι αυτό του σχεδίου της επόμενης μέρας που θα παρουσιάσει ο υπουργός Οικονομικών Ευκλείδης Τσακαλώτος στη Σόφια. Το σχέδιο θα έχει λάβει υπόψη του τις παρατηρήσεις που έστειλαν οι θεσμοί (με βάση το πρώτο draft το οποίο παρουσίασε στο Euroworking Group ο αναπληρωτής ΥΠΟΙΚ Γιώργος Χουλιαράκης.\nΚαι οι δύο αξιωματούχοι του υπουργείου Οικονομικών θα πρέπει να πείσουν για τις ελληνικές προθέσεις ούτως ώστε να αντιμετωπίσουν τις πιέσεις των δανειστών. Οι πιέσεις άλλωστε έγιναν φανερές τις προηγούμενες μέρες και στην άλλη άκρη του Ατλαντικού, στην Ουάσιγκτον, κατά τη διάρκεια των επαφών που είχαν με αξιωματούχους της Ευρωζώνης αλλά και του Διεθνούς Νομισματικού Ταμείου το οποίο επιμένει για την εμπροσθοβαρή εφαρμογή του μειωμένου αφορολογήτου το 2019, αμφισβητώντας τη διατηρησιμότητα της εισπραξιμότητας των μέτρων και την πορεία των εσόδων του κρατικού προϋπολογισμού.\nΆλλωστε χθες, η δεύτερη ανακοίνωση του υπουργείου Οικονομικών για τον προϋπολογισμό τον Μάρτιο, έδειξε ότι υπήρξε υστέρηση σε σχέση με τους στόχους (σε αντίθεση με το πρώτο δίμηνο), με το οικονομικό επιτελείο πλέον να επιχειρεί να αναστρέψει την εικόνα και να διατηρήσει ισχυρό το επιχείρημα της “υπεραπόδοσης” που δημιούργησε με την ανακοίνωση του πρωτογενούς πλεονάσματος σε όρους του μνημονίου στο 4,2% του ΑΕΠ, με τις φανερές συνέπειες που είχε αυτή η επίδοση στην ανάπτυξη, στην πραγματική οικονομία και στην αγορά.\nΣύμφωνα με το Συμβούλιο της ΕΕ η Ελλάδα είναι το τελευταίο θέμα της συνόδου της Σόφιας την Παρασκευή. Αναφέρεται στην επίσημη ατζέντα της συνόδου ότι το Eurogroup “θα ενημερωθεί από τα θεσμικά όργανα για την πρόοδο της τέταρτης επικαιροποίησης του προγράμματος χρηματοδοτικής βοήθειας προς την Ελλάδα και για βασικά θέματα σχετικά με την επιτυχή ολοκλήρωση του προγράμματος. Ο Έλληνας υπουργός θα παρουσιάσει επίσης τη συνολική αναπτυξιακή στρατηγική”. Αναφέρεται επίσης ότι το Eurogroup έχει ξεκινήσει “τις τεχνικές εργασίες σχετικά με τον μηχανισμό προσαρμογής του χρέους ανάλογα με το ΑΕΠ ως μέρος των πιθανών μεσοπρόθεσμων παρεμβάσεων στο χρέος, αλλά και του μεταμνημονιακού πλαισίου”.\n[ΠΗΓΗ: http://www.capital.gr, της Δήμητρας Καδδά, 25/4/2018]\nThis entry was posted in Αρχική, Νέα / Ειδήσεις and tagged οικονομία, χρέος on 25/04/2018 by metalleiachalkidikis.\nΑΠΟΛΥΤΗ ΤΑΥΤΙΣΗ ΤΣΙΠΡΑ-LAGARDE ΓΙΑ ΤΗΝ ΕΛΑΦΡΥΝΣΗ ΤΟΥ ΧΡΕΟΥΣ\nΑπόλυτη ταύτιση διαπιστώθηκε, σύμφωνα με πληροφορίες από κυβερνητικές πηγές, στο θέμα της ελάφρυνσης του χρέους, μεταξύ του Αλέξη Τσίπρα και της Κριστίν Λαγκάρντ, κατά τη συνάντηση που είχαν στο περιθώριο του Φόρουμ, “Belt and Road”. Με την επικεφαλής του Διεθνούς Νομισματικού Ταμείου να διαμηνύει ότι αν το Βερολίνο δεν συμφωνήσει σε εφικτό δημοσιονομικό “μονοπάτι”, τότε το ΔΝΤ θα αποχωρήσει από το πρόγραμμα. Στην περίπτωση αυτή, τα μέτρα δεν εφαρμόζονται, ανταπάντησε ο Έλληνας πρωθυπουργός.\nΑναλυτικά, σύμφωνα με τις ίδιες πηγές, Αλ. Τσίπρας και Κρ. Λαγκάρντ είχαν απόλυτη ταύτιση απόψεων στην ανάγκη να υπάρξει τώρα η λύση για την ελάφρυνση χρέους, με τον προσδιορισμό των μεσοπρόθεσμων μέτρων άμεσα. Είναι απαραίτητη μια τέτοια εξέλιξη, υπογραμμίσθηκε στη συνάντηση, ώστε να ξεδιπλωθούν οι αναπτυξιακές δυνατότητες της ελληνικής οικονομίας.\nΕπιπλέον, στη συζήτηση, η Κρ. Λαγκάρντ επισήμανε ότι αν ο Β. Σόιμπλε επιμείνει στο ότι δεν χρειάζεται ελάφρυνση του χρέους αφενός, στο ότι δεν μπορεί να συμφωνηθεί ένα εφικτό δημοσιονομικό “μονοπάτι” μετά το 2018 αφετέρου, τότε το ΔΝΤ θα αποχωρήσει από το πρόγραμμα.\n“Είμαστε στην ίδια σελίδα”\n“Στο θέμα του χρέους βρισκόμαστε στην ίδια σελίδα με τη διευθύντρια του ΔΝΤ”, “η ουσιαστική απομείωση χρέους είναι προϋπόθεση για οριστική έξοδο από την κρίση και την ταχεία ανάκαμψη της ελληνικής οικονομίας”, σημείωσε ο Αλέξης Τσίπρας αναφορικά με τη συνάντηση που είχε με την Κριστίν Λαγκάρντ.\nΣυγκεκριμένα, σε δύο σχετικές αναρτήσεις του στο Twitter, ο Έλληνας πρωθυπουργός τονίζει:\n«Παρά τις γνωστές διαφωνίες σε μέτρα πολιτικής, στο θέμα του χρέους βρισκόμαστε στην ίδια σελίδα με τη διευθύντρια του ΔΝΤ Κρ. Λαγκάρντ», και «Η ουσιαστική απομείωση χρέους είναι προϋπόθεση για οριστική έξοδο από την κρίση & την ταχεία ανάκαμψη της ελλ. οικονομίας.»\n[ΠΗΓΗ: http://www.capital.gr, 14/5/2017]\nThis entry was posted in Αρχική, Νέα / Ειδήσεις and tagged ΔΝΤ, οικονομία, χρέος on 15/05/2017 by metalleiachalkidikis.


Fiat 500 2015: Ακόμα πιο ποθητό! - Fiat,500,2015 | Sportdrive.gr\nΕξωτερικό, Κόσμος, 04/07/2015 00:00:00\nΚαι όταν λέμε ανανέωση το εννοούμε, διακριτική βέβαια όπως ακριβώς πρέπει σε τέτοιου είδους μοντέλα. Έτσι τίποτα δεν έχει διαταράξει την έντονη προσωπικότητα του 500 αντιθέτως έχει τονωθεί η εμφάνισή του και γενικότερα ο χαρακτήρας του. Η Fiat βέβαια υποστηρίζει πως η ανανέωση περιλαμβάνει 1.800 αλλαγές αλλά εμείς θα δούμε τις πιο διακριτές από αυτές. Ξεκινώντας λοιπόν από το εμπρόσθιο τμήμα, οι ιταλοί έχουν καταφέρει να το ανασχεδιάσουν με έναν τόσο μαγικό τρόπο ώστε η αλλαγή να φαίνεται μεν χωρίς όμως να έχει αλλάξει η όψη του. Έτσι ο προφυλακτήρας έχει αποκτήσει νέα κυρτή μάσκα με μια πλατιά διακριτική εισαγωγή κάτω από το σήμα η οποία φέρει μια χρωμέ γρίλια. Το χρώμιο κάνει την εμφάνισή του στα άκρα και το κάτω τμήμα της ανασχεδιασμένης κύριας εισαγωγής στο κάτω μέρος του προφυλακτήρα όπως επίσης και στα πλαίσια των φώτων ομίχλης. Τα φωτιστικά σώματα έχουν αποκτήσει μεγεθυντικό προτζέκτορα σε τριγωνικό εσωτερικό πλαίσιο που θυμίζει 500Χ ενώ τα βοηθητικά ακριβώς από κάτω διαθέτουν πλέον φώτα ημέρας LED σε σχήμα δακτυλίου. Νέας σχεδίασης είναι και οι τροχοί που θυμίζουν κόσμημα ενώ πίσω το highlight του ανανεωμένου 500 είναι φυσικά τα υπέρκομψα και σοφιστικέ φωτιστικά σώματα με το τρισδιάστατο LED περίγραμμα. Οι λαμπτήρες ομίχλης, όπισθεν και οι ανακλαστήρες έχουν μετακομίσει στον προφυλακτήρα στα άκρα του διακοσμητικού φιλέτου χρωμίου. Τέλος ο πρώτος διδάξας του customizing έχει πλέον διευρύνει τις επιλογές με νέους χρωματισμούς αλλά και funky συνδυασμούς και τεχνοτροπίες στο αμάξωμα του ανανεωμένου 500!\nΗ καμπίνα του ανανεωμένου 500 έχει αναβαθμιστεί οπτικά, ποιοτικά και κυρίως τεχνολογικά. Έτσι ο πίνακας οργάνων έχει αποκτήσει ως στάνταρ τις ψηφιακές ενδείξεις που διατίθενται ήδη πάνω από ένα χρόνο στο 500 στον προαιρετικό του εξοπλισμό με αναβαθμισμένα όμως γραφικά. Νέο είναι και το τιμόνι πολλαπλών λειτουργιών με εκτεταμένη χρήση νίκελ και ακόμα πιο ρετρό σχεδίαση ενώ πλέον στο κέντρο του ταμπλό δεσπόζει η νέα οθόνη αφής του συστήματος πολυμέσων Uconnect 5 ιντσών (7 προαιρετικά) με τους κάθετους πλέον αεραγωγούς αλά 500L να την πλαισιώνουν. Επίσης οι διακόπτες των παραθύρων έχουν αποκτήσει στρογγυλό σχήμα και πιο «ακριβή» αίσθηση ενώ ο συνοδηγός έχει επιτέλους αποκτήσει ντουλαπάκι. Τα υλικά έχουν αναβαθμιστεί σε ποιότητα ενώ το φινίρισμα του ταμπλό είναι πλέον λείο από σαγρέ. Οι επενδύσεις είναι νέες όπως επίσης και οι χρωματικοί συνδυασμοί. Η Fiat ακόμα υποστηρίζει πως το ανανεωμένο 500 έχει αναβαθμιστεί στον τομέα της άνεσης και της ηχομόνωσης κάνοντας λόγο για ένα σύνολο πιο ραφιναρισμένο.\nΣτην ήδη τεχνολογικά προηγμένη γκάμα των κινητήρων δεν έχει αλλάξει κάτι με τον υπέροχο υπερτροφοδοτούμενο TwinAir των 0,9 λίτρων να συνεχίζει να διατίθεται σε δύο εκδόσεις στους 85 και 105 ίππους με τις εκπομπές CO2 να έχουν μειωθεί λόγω αναθεώρησης σε κάτω από 90 gr/km! O αειθαλής βενζινοκινητήρας των 1,2 λίτρων δυστυχώς συνεχίζει να δίνει το παρόν και στο ανανεωμένο 500. Ο μοναδικός diesel δεν είναι άλλος από τον ροπάτο και οικονομικό 1300άρη ο οποίος πλέον εκπέμπει μόλις 89 gr/km CO2. Όλοι οι κινητήρες είναι προσαρμοσμένοι στις προδιαγραφές ρύπων Euro6.\nΦωτογραφίες Άρθρου (20)\nFiat 500 2015: Ακό...


Εφιάλτης για 13χρονη στην Ανάβυσσο: 19χρονος Πακιστανός αποπειράθηκε να ασελγήσει πάνω της ~ BORDERNEWS.GR\n6/16/2021 08:55:00 π.μ. Border News No comments\nΟ πατέρας του μικρού κοριτσιού ακούγοντας τις φωνές, βγήκε από το σπίτι και με τη βοήθεια δυο ακόμη γειτόνων άρχισαν να καταδιώκουν τον 19χρονο, τον οποίο και κατάφεραν να ακινητοποιήσουν λίγα μέτρα πιο κάτω\nΕφιαλτικές στιγμές έζησε, στην περιοχή της Παλαιάς Φώκιας, 13χρονο κορίτσι όταν 19χρονος Πακιστανός επιχείρησε να αυτοϊκανοποιηθεί πάνω της.\nΟ νεαρός Πακιστανός είχε στήσει καρτέρι πίσω από θάμνους, δίπλα σε δυο μεζονέτες, στις οποίες διαμένουν δυο οικογένειες με κορίτσια στην ηλικία των 12-13 ετών.\nΣκοπός του ήταν να έρθει σε επαφή με ένα τουλάχιστον από τα ανήλικα κορίτσια προκειμένου να αυτοϊκανοποιηθεί, μην υπολογίζοντας ότι θα μπορούσε να γίνει αντιληπτός ανά πάσα στιγμή από κάποιον περίοικο, όπως συνέβη άλλωστε στην προκειμένη περίπτωση.\nΜόλις εμφανίστηκε ένα εκ των ανήλικων κοριτσιών, ο νεαρός αλλοδαπός πετάχτηκε από την κρυψώνα του, αιφνιδιάζοντάς την.\nΤο κορίτσι αρχικά «πάγωσε» μπροστά στη θέα του ημίγυμνου άντρα. Εκείνος δεν έχασε ευκαιρία και όρμησε με σκοπό να αυτοϊκανοποιηθεί πάνω της.\nΈνας γείτονας που αντιλήφθηκε τι συνέβαινε, άρχισε να φωνάζει στον Πακιστανό προκειμένου να τον απομακρύνει από το κορίτσι και ταυτόχρονα κάλεσε την Άμεση Δράση για να επέμβει.\nΟ πατέρας του μικρού κοριτσιού ακούγοντας τις φωνές, βγήκε από το σπίτι και με την βοήθεια δυο ακόμη γειτόνων άρχισαν να καταδιώκουν τον 19χρονο, τον οποίο και κατάφεραν να ακινητοποιήσουν μερικά μέτρα πιο κάτω.\nΈπειτα από λίγα λεπτά, έσπευσε στο σημείο το περιπολικό B 2-3 της Αμεσης Δράσης και οι αστυνομικοί που επέβαιναν σε αυτό πέρασαν χειροπέδες στον δράστη.\nΚάτοικοι της περιοχής ανέφεραν ότι δεν είναι η πρώτη φορά που συμβαίνει ανάλογο περιστατικό.\nΜιλώντας στο protothema.gr, έκαναν λόγο για «φωλιά» αλλοδαπών κακοποιών στοιχείων που βάζουν στο στόχαστρο νεαρά κορίτσια προκειμένου να ικανοποιήσουν τις ακόρεστες ορέξεις τους.\nΈχουν γίνει μέχρι και απόπειρες βιασμού, τόνισαν, ζητώντας την αύξηση περιπολιών στην περιοχή.


MBFKL - Κωνσταντίνα Πετρίδη - Μια διατροφή πολύ χαμηλών υδατανθράκων βελτιώνει την γαστροοισοφαγική παλινδρόμηση (GERD) και τα συμπτώματά της (μετάφραση αποσπάσματος μελέτης)\nLeave a Comment on Μια διατροφή πολύ χαμηλών υδατανθράκων βελτιώνει την γαστροοισοφαγική παλινδρόμηση (GERD) και τα συμπτώματά της (μετάφραση αποσπάσματος μελέτης)\nGregory L. Austin Michelle T. Thiny Eric C. Westman William S. Yancy Jr.Nicholas J. Shaheen\nΟι παχύσαρκοι ασθενείς με νόσο γαστροοισοφαγικής παλινδρόμησης (GERD) μπορεί να βιώσουν μείωση των συμπτωμάτων χρησιμοποιώντας μία δίαιτα με πολύ χαμηλή περιεκτικότητα σε υδατάνθρακες. Ο μηχανισμός αυτής της βελτίωσης είναι άγνωστος. Αυτή η μελέτη στοχεύει στην εκτίμηση των μεταβολών της έκθεσης των περιφερικών οισοφαγικών οξέων και των συμπτωμάτων GERD στους παχύσαρκους ενήλικες που ξεκινούν δίαιτα με πολύ χαμηλή περιεκτικότητα σε υδατάνθρακες. Μελετήσαμε τα παχύσαρκα άτομα με GERD που αρχίζουν μια δίαιτα που περιέχει λιγότερο από 20 g / ημέρα υδατανθράκων. Η σοβαρότητα του συμπτώματος αξιολογήθηκε με τη χρήση του δείκτη GERD Symptom Assessment Scale-Distress Subscale (GSAS-ds). Οι συμμετέχοντες υποβλήθηκαν σε εξέταση 24 ωρών οισοφαγικού καθετήρα pH και ξεκίνησαν τη δίαιτα μετά την ολοκλήρωσή της. Εντός 6 ημερών, διεξήχθη ένας δεύτερος έλεγχος ανιχνευτή pΗ. Τα αποτελέσματα περιλάμβαναν αλλαγές στη βαθμολογία Johnson-DeMeester, ποσοστό συνολικού χρόνου με ρΗ <4 στον απομακρυσμένο οισοφάγο και βαθμολογίες GSAS-ds. Οκτώ συμμετέχοντες ήταν εγγεγραμμένοι. Η μέση βαθμολογία Johnson-DeMeester μειώθηκε από 34,7 σε 14,0 (P = 0,023). Ο χρόνος επί τοις εκατό με pΗ <4 μειώθηκε από 5,1% σε 2,5% (Ρ = 0,022). Η μέση βαθμολογία GSAS-ds μειώθηκε από 1,28 σε 0,72 (P = 0,0004). Αυτά τα δεδομένα υποδηλώνουν ότι μια δίαιτα με πολύ χαμηλή περιεκτικότητα σε υδατάνθρακες σε παχύσαρκα άτομα με GERD μειώνει σημαντικά την έκθεση των περιφερικών οισοφαγικών οξέων και βελτιώνει τα συμπτώματα.\nTags: γαστροοισοφαγική παλινδρόμηση γιατί κετονική\nPrevious Entry Οι επιδράσεις μιας διατροφής χαμηλών υδατανθράκων/κέτο στο σύνδρομο πολυκυστικών ωοθηκών: Μια πιλοτική μελέτη (μετάφραση)\nNext Entry Πέτρες στην χολή και διατροφή χαμηλών υδατανθράκων (μετάφραση)


Τότε ξεκαθαρίζει αν έρθει στον ΘΡΥΛΟ! - BORO από την ΑΝΝΑ ΔΡΟΥΖΑ - boro.gr\nΑρχική / Τότε ξεκαθαρίζει αν έρθει στον ΘΡΥΛΟ!\nΤότε ξεκαθαρίζει αν έρθει στον ΘΡΥΛΟ!\nΗ επιτροπή επίλυσης διαφορών της μεξικανικής ομοσπονδίας αναμένεται να λάβει οριστική απόφαση για την τύχη του Άλαν Πουλίδο τον επόμενο μήνα.\nΗ Τίγκρες έχει προσλάβει γραφολόγο προκειμένου να αποδείξει το γνήσιο της υπογραφής του διεθνή φορ, ωστόσο σύμφωνα με τους κανονισμούς της FIFA και της μεξικανικής ομοσπονδίας το δικαστήριο θα αποφανθεί για το συγκεκριμένο ζήτημα.\nΟ Άλαν Πουλίδο απο την πλευρά του συνεχίζει να προπονείται στο Μονακό περιμένοντας τις εξελίξεις.


Ποιες θα είναι οι μεγαλύτερες τάσεις του 2015 στο φαγητό;\nφαγητό 2015 τάσεις\nΚάθε χρόνο κάποιες τροφές κυριαρχούν έναντι άλλων, νέες ανακαλύπτονται, παλιότερες ξαναέρχονται στην επιφάνεια και διάφορα φαγητά παίρνουν τα… πάνω τους. Ας δούμε ποιες θα είναι οι φετινές τάσεις για να ξέρουμε τι μας περιμένει τη χρονιά που μόλις ξεκίνησε.\nΤο 2014 κυριάρχησε πολύ το νερό καρύδας και τώρα είναι η σειρά της ζάχαρης να πάρει τα ηνία. Η ζάχαρη που προέρχεται από την καρύδα έχει χαμηλότερο γλυκαιμικό δείκτη από την κλασική άσπρη (που σημαίνει ότι δεν αυξάνει απότομα τα επίπεδα του σακχάρου με την κατανάλωσή της). Συν τοις άλλοις, είναι πλούσια σε θρεπτικά συστατικά όπως σίδηρος και ψευδάργυρος και πρόκειται να χρησιμοποιηθεί ευρέως σε κέικ, γλυκά, πίτες και αρτοποιήματα.\nΜέχρι στιγμής έχουμε μάθει να χωρίζουμε τις γεύσεις ανά εθνικότητα, π.χ. κινέζικο, ταϊλανδέζικο, γαλλική κουζίνα κ.ο.κ. Πλέον, όλο και περισσότεροι σεφ προχωρούν σε ακόμη περισσότερες κατηγοριοποιήσεις, επικεντρώνοντας σε μικρότερες περιοχές των χωρών στις οποίες αναφέρεται η κουζίνα, όπως πικάντικη Σετσουάν κουζίνα ή θαλασσινές γεύσεις Goa κ.ο.κ.\nΗ ζύμωση δεν αποτελεί καινούργια διαδικασία, ειδικά αν σκεφτούμε ότι οι άνθρωποι έχουν μάθει να διατηρούν το φαγητό τους εδώ και χιλιάδες χρόνια. Παρ’ όλ’ αυτά, η διαδικασία αυτή φαίνεται να μεταμορφώνεται σε trend για τη χρονιά που έρχεται. Με τη ζύμωση, διάφορα πιάτα, όπως π.χ. το κορεάτικο kimchi, έχουν υπέροχη γεύση και ταυτόχρονα κάνουν καλό στην πέψη, χάρη στα καλά βακτήρια που περιέχουν. Και ίσως σας βοηθήσουν να καταπολεμήσετε το φούσκωμα των τελευταίων ημερών.\nΒαρεθήκατε να ακούτε για κατσαρό λάχανο; Στραφείτε προς το κουνουπίδι. Το παραδοσιακό αυτό λαχανικό ετοιμάζεται να ανέβει στις πρώτες θέσεις για φέτος, λόγω των πολύ ευεργετικών συστατικών του και των αντιφλεγμονωδών ιδιοτήτων του. Όσοι ακολουθούν διατροφή χαμηλή σε υδατάνθρακες το έχουν ήδη ενσωματώσει στα πιάτα τους, ενώ γίνεται εύκολα νόστιμος πουρές.\nΤο επόμενο trend για την αποτοξίνωση –κι όχι μόνο- του οργανισμού περιλαμβάνει… σούπες, κι έρχεται να αντικαταστήσει τους χυμούς. Στην περίπτωση της σούπας, εξακολουθείτε να παίρνετε βιταμίνες και θρεπτικά συστατικά από τα διάφορα λαχανικά, χωρίς να χάνετε τις φυτικές τους ίνες, όπως συμβαίνει με τους χυμούς.\nΠράσινα, πράσινα και ακόμη περισσότερα πράσινα\nΤο πράσινο δεν φεύγει από τη μόδα, ούτε στο θέμα της διατροφής, αφού τα πράσινα λαχανικά θα συνεχίσουν να αποτελούν διατροφική τάση. Σαλάτες, χυμοί και νέα προϊόντα εμπορίου με βάση αυτού του είδους τα λαχανικά ετοιμάζονται για... πράσινη «επίθεση».\nΚάθε τι καπνιστό κατέχει ήδη σοβαρή θέση στον κόσμο της γαστρονομίας, αλλά τη χρονιά που διανύουμε θα πάρει ακόμη πιο μεγάλες διαστάσεις, όπου τα πάντα θα γίνονται καπνιστά, από το βούτυρο μέχρι τα λαχανικά.\nΗ Rebecca Burr συντάκτρια στον Οδηγό Michelin προβλέπει ότι η τάση με τα εστιατόρια που σερβίρουν σε μικρά πιάτα, όπως το Barrafina και το Polpo του Λονδίνου, όπου οι παρέες μοιράζονται διάφορα πιάτα λόγω του μικρού τους μεγέθους, θα συνεχίσει να μεγαλώνει. Τα noodle bars και τα φαγητό BBQ-style βρίσκονται επίσης στην κορυφή της λίστας για όσους θέλουν να μην μοιράζονται το φαγητό τους με τους υπόλοιπους.\nΚάποτε, πρωινό θεωρούσαμε μια γουλιά καφέ ή μια μπανάνα στο δρόμο για τη δουλειά. Πλέον το πρωινό έχει γίνει σημαντική υπόθεση, γι’ αυτό άλλωστε και τα εστιατόρια που σερβίρουν πρωινό και brunch πληθαίνουν συνεχώς, προσφέροντάς τα, μάλιστα, σε πιο λογικές τιμές σε σχέση με τις επιλογές για δείπνο.


ΡΥΤΙΔΕΣ / PERRICONE NICHOLAS\nΠΡΟΛΗΨΗ ΚΑΙ ΘΕΡΑΠΕΙΑ ΧΩΡΙΣ ΦΑΡΜΑΚΑ\nΗ πλαστική χειρουργική δεν είναι η λύση για να αποκτήσουμε ωραίο δέρμα. Με την κατάλληλη φροντίδα μπορούμε να διατηρήσουμε το σφρίγος και τη νεανική μας εμφάνιση, ακόμα και σε προχωρημένη ηλικία. Στο βιβλίο του Ρυτίδες - Πρόληψη και Θεραπεία, που έγινε best seller, ο δρ Πέρικον παρουσιάζει ένα πλήρες διατροφικό πρόγραμμα με σωτήριες για το δέρμα μας θρεπτικές ουσίες. Αποκαλύπτει, επίσης, τις τελευταίες ανακαλύψεις για τροφές που είναι πολύτιμες για το δέρμα. Επωφεληθείτε και εσείς από τις επαναστατικές ανακαλύψεις του δρα Πέρικον, κι εφαρμόστε το αντιγηραντικό του πρόγραμμα για να αποκτήσετε ωραίο και απαλό δέρμα. (ΑΠΟ ΤΗΝ ΠΑΡΟΥΣΙΑΣΗ ΣΤΟ ΟΠΙΣΘΟΦΥΛΛΟ ΤΟΥ ΒΙΒΛΙΟΥ)\nΞενόγλωσσος τίτλος THE WRINKLE CURE\nΣυγγραφέας/Δημιουργός (Ελληνικά) ΠΕΡΙΚΟΝ ΝΙΚΟΛΑ\nΚωδικός Πολιτείας 1200-0177


Πώς να δημιουργήσετε και να χρησιμοποιήσετε μια λίστα διανομής στο MS Outlook - Άποψη | Αύγουστος 2020\n2 Χρήσιμα εργαλεία για να προσθέσετε στοιχεία και να προσαρμόσετε το δεξί κλικ των Windows στο μενού\nApple iOS 11 Beta 4 για προγραμματιστές κυκλοφορήσει\nΗ εφαρμογή AccuWeather στο iOS παρακολουθεί την τοποθεσία χρήστη ακόμα και όταν είναι απενεργοποιημένη\nΠώς να προγραμματίσετε μηνύματα Instagram για iPhone και Android με TakeOff\nΠώς να δημιουργήσετε το Slideshow των Ταπετσαριών της επιφάνειας εργασίας στα Windows 7\nMicrosoft To-Do vs Πράγματα 3: Ποια εφαρμογή διαχείρισης εργασιών είναι καλύτερο για εσάς\nΠώς να δημιουργήσετε και να χρησιμοποιήσετε μια λίστα διανομής στο MS Outlook\nΈχετε ομάδες επαφών στις οποίες συνεχίζετε να στέλνετε μηνύματα ηλεκτρονικού ταχυδρομείου και αιτήσεις συσκέψεων; Και επαναλαμβάνετε κάθε διεύθυνση αλληλογραφίας κάθε φορά που το επιθυμείτε; Τώρα, αν χρησιμοποιείτε MS Outlook ως πελάτη ηλεκτρονικού ταχυδρομείου σας και εξακολουθεί να κάνει το ίδιο πράγμα, σας λείπει κάτι πραγματικά δροσερό.\nΤο Outlook σας επιτρέπει να δημιουργήσετε Λίστες διανομής που δεν είναι παρά υποσύνολα των επαφών σας ή προσαρμοσμένες ομάδες όπως μπορείτε να καλέσετε. Έτσι, την επόμενη φορά έχετε μια ομάδα των ατόμων που στέλνουν συχνά μηνύματα, δημιουργήστε έναν κατάλογο διανομής, όπως εξηγείται παρακάτω.\nΒήματα για τη δημιουργία λίστας διανομής\nΠριν ξεκινήσετε σας προτείνω (και υποθέστε) ότι έχετε ήδη προσθέσει τις περισσότερες επαφές στο δικό σας Επαφές λίστα. Αυτό απλά κάνει τα πράγματα ευκολότερα για εσάς.\nΒήμα 1: Κάνε κλικ στο Επαφές καρτέλα στο κάτω μέρος του αριστερού παραθύρου. Τώρα, χτυπήστε το Ενέργειες καρτέλα στην κορδέλα και ακολουθήστε Νέα λίστα διανομής. Οι λάτρεις του πληκτρολογίου μπορούν να βρουν Ctrl + Shift + L ως καλύτερη επιλογή.\nΒήμα 2: Εμφανίζεται ένα νέο παράθυρο Λίστα διανομής καρτέλα στο highlight. Δώστε ένα όνομα στην ομάδα σας και προσθέστε μέλη από αυτήν Επιλέξτε Μέλη σύμφωνα με το Μέλη Ενότητα.\nΒήμα 3: Κάντε διπλό κλικ στα ονόματα που θέλετε να προσθέσετε ή επιλέξτε τα και κάντε κλικ στο Μέλη κουμπί.\nΜπορείτε επίσης να χρησιμοποιήσετε το Προσθεσε νεο για να προσθέσετε μέλη που δεν βρίσκονται στη λίστα επαφών σας. Εκσυγχρονίζω και Αφαιρώ οι επαφές είναι συμπληρωματικές επιλογές.\nΒήμα 4: Μόλις προσθέσετε μέλη, θα επιστρέψετε στο παράθυρο στο Βήμα 2. Κάντε κλικ στο Αποθήκευση & Κλείσιμο για να αρχίσετε να χρησιμοποιείτε την πρώτη λίστα διανομής.\nΡίξτε μια ματιά στην παραπάνω εικόνα. Δημιούργησα τη λίστα μου για μερικά μέλη του Guiding Tech και αυτό είναι το όνομα που χρησιμοποιώ για να ομαδοποιήσω όλα τα μηνύματα.\nΣημείωση: Μπορείτε να επεξεργαστείτε τη λίστα πάντα από την πλοήγηση στο Επαφές> Επιλογή ομάδας και ακολουθήστε τα βήματα 2 έως 4 ή όπως σας φαίνεται κατάλληλο.\nΠώς να χρησιμοποιήσετε μια λίστα διανομής;\nΞεκινήστε με ένα νέο μήνυμα ηλεκτρονικού ταχυδρομείου. Δημιουργήστε το μήνυμά σας και στο Στο πεδίο πληκτρολογήστε το όνομα που δώσατε στην ομάδα σας. Στην περίπτωσή μου είναι Guiding-Tech. Ένα όνομα πληκτρολογείται θα δείτε ότι γίνεται έντονη και υπογραμμισμένη υποδεικνύοντας ότι το Outlook έχει αναγνωρίσει τη διεύθυνση. Εάν δεν το κάνει, προσπαθήστε να το κάνετε Ctrl + K. Εάν εξακολουθεί να μην υπάρχει, έχετε βουλώσει τη διαδικασία και ίσως χρειαστεί να επιστρέψετε στο Βήμα 1.\nΚάνοντας κλικ στο + υπογραφή θα διαιρέσει το όνομα λίστας σε μεμονωμένες διευθύνσεις αλληλογραφίας (χρήσιμο αν θέλετε να καταργήσετε κάποιες εξαιρέσεις κατά περιόδους).\nΤα πράγματα δεν μπορούν να πάρουν απλούστερα αυτό, αν θέλετε να στείλετε μηνύματα ομάδας κάθε τόσο. Μπορείτε να δημιουργήσετε όσες λίστες θέλετε και να τις χρησιμοποιήσετε για την ευελιξία σας. Μια λίστα μπορεί να ληφθεί ως υπερσύνολο ή υποσύνολο άλλου. Πολλά περισσότερα για να καταλάβετε και θα το κάνετε, μόλις αρχίσετε να εξερευνάτε το χαρακτηριστικό.\nΑναγνώριση προσώπου: Καλή ή κακή;\nΑπλά το κείμενο Παρακαλώ: 3 τρόποι για να κολλήσετε γρήγορα το μη μορφοποιημένο κείμενο στο Gmail\nΠώς να απενεργοποιήσετε την ιδιωτική περιήγηση Safari σε Mac\nΠώς να διορθώσετε το μικρόφωνο που δεν δουλεύει σε έκδοση Gboard\nTop 3 Δωρεάν Online Μαθήματα Πιάνου για αρχάριους\n2 Εξαιρετικές εφαρμογές Browser αρχείων και προβολής για iOS


Ο Γκουάιντο αποκάλυψε ότι μίλησε στο τηλέφωνο με τον Τραμπ - Τι είπε | Tribune.gr\nΑρχική ΚΟΣΜΟΣ Ο Γκουάιντο αποκάλυψε ότι μίλησε στο τηλέφωνο με τον Τραμπ – Τι είπε\nΟ Γκουάιντο αποκάλυψε ότι μίλησε στο τηλέφωνο με τον Τραμπ – Τι είπε\nΔιαβάστε σχετικά για Βενεζουέλα, Ηνωμένες Πολιτείες Αμερικής (ΗΠΑ), Κολομβία, Λατινική Αμερική, Νίκολας Μαδούρο, Ντόναλντ Τραμπ, Τζον Μπόλτον, Χουάν Γκουάιντο,\nΤηλεφωνική συνδιάλεξη με τον Αμερικανό πρόεδρο Ντόναλντ Τραμπ είχε ο πρόεδρος της Εθνοσυνέλευσης και αυτοανακηρυγμένος μεταβατικός πρόεδρος της Βενεζουέλας Χουάν Γκουάιντο.\n«Ναι, συζητήσαμε με τον πρόεδρο Τραμπ, όπως και με άλλους ηγέτες κρατών της περιοχής και του κόσμου», ανέφερε ο 35χρονος Γκουάιντο, στη διάρκεια συνέντευξης που παραχώρησε στο τηλεοπτικό δίκτυο CNN en Español.\nΔιευκρίνισε συγκεκριμένα πως πέραν της αμερικανικής κυβέρνησης είχε συζητήσεις και με τους προέδρους Ιβάν Ντούκε (της Κολομβίας), Σεμπαστιάν Πινιέρα (της Χιλής), Μαουρίσιο Μάκρι (της Αργεντινής), και με τον επικεφαλής της ισπανικής κυβέρνησης Πέδρο Σάντσεθ.\nΟ Τραμπ ήταν ο πρώτος αρχηγός κράτους που αναγνώρισε τον Γκουάιντο ως τον πρόεδρο εν ενεργεία της Βενεζουέλας.\nΟ αρχηγός της αντιπολίτευσης, επικεφαλής του μοναδικού θεσμού της χώρας της Λατινικής Αμερικής υπό τον έλεγχο των αντιπάλων του σοσιαλιστή προέδρου Νικολάς Μαδούρο, αυτοανακηρύχθηκε την περασμένη Τετάρτη μεταβατικός πρόεδρος.\nΑκολουθώντας το παράδειγμα της Ουάσιγκτον, πολλές κυβερνήσεις χωρών της Λατινικής Αμερικής τάχθηκαν υπέρ της θέσης του Γκουάιντο, πως στις εκλογές του 2018 που κέρδισε ο Μαδούρο σημειώθηκε εκτεταμένη νοθεία και δεν μπορούν κατά συνέπεια να θεωρηθούν έγκυρες.\nΑπό την πλευρά του ο Μαδούρο καταγγέλλει την απόφαση του Γκουάιντο να αυτοανακηρυχθεί μεταβατικός πρόεδρος βλέποντας σε αυτή την κίνηση ένα «πραξικόπημα» ενορχηστρωμένο από τις ΗΠΑ.\nΟι ΗΠΑ ενέτειναν την πίεση προς τον Μαδούρο τη Δευτέρα, ανακοινώνοντας κυρώσεις σε βάρος της δημόσιας επιχείρησης πετρελαίου της χώρας της Λατινικής Αμερικής και προτρέποντας τον στρατό να αποδεχθεί την «ειρηνική» μεταβίβαση της εξουσίας στον Γκουάιντο.\nΟ Μαδούρο κατηγόρησε τις ΗΠΑ ότι προσπαθούν να αποσπάσουν παράνομα από τον έλεγχο της χώρας του τη Citgo, εταιρεία διύλισης καυσίμων που είναι θυγατρική της δημόσιας επιχείρησης πετρελαίου PdVSA, προαναγγέλλοντας ότι το Καράκας θα προσφύγει στη δικαιοσύνη, μετά τις σαρωτικές κυρώσεις που επέβαλε η Ουάσιγκτον.\nΠέραν των ΗΠΑ, τον Γκουάιντο υποστηρίζουν επίσης ο Καναδάς, χώρες της Λατινικής Αμερικής και η Ευρωπαϊκή Ένωση. Απεναντίας η Ρωσία, η Κίνα, η Τουρκία και το Ιράν υποστηρίζουν τον Μαδούρο.\n«5.000 στρατιώτες στην Κολομβία» – Ερωτήματα για σημείωση του Μπόλτον\nΣτο μεταξύ ερωτήματα ανέκυψαν από τις σημειώσεις του Τζον Μπόλτον, συμβούλου εθνικής ασφαλείας του Αμερικανού προέδρου, τις οποίες παρατήρησαν δημοσιογράφοι στη διάρκεια ενημέρωσης στην αίθουσα Τύπου του Λευκού Οίκου τη Δευτέρα.\nΟ Μπόλτον είχε γράψει στο πάνω μέρος της σελίδας του σημειωματάριου που κρατούσε στο δεξί του χέρι: «5.000 στρατιώτες στην Κολομβία».\nΕρωτηθείς από το Γαλλικό Πρακτορείο τι σημαίνει η σημείωση αυτή, Αμερικανός αξιωματούχος περιορίστηκε να πει ότι δεν έχει καμία πληροφόρηση για τον συγκεκριμένο αριθμό.\nΕρωτηθείς εάν επίκειται αμερικανική στρατιωτική επέμβαση στη Βενεζουέλα, ο Μπόλτον επανέλαβε – όπως και ο Τραμπ την περασμένη εβδομάδα – ότι «όλες οι επιλογές» παραμένουν στο τραπέζι.\nΣτη συνέντευξη που παραχώρησε, ο Γκουάιντο δήλωσε με τη σειρά του ότι δεν έχει καμία πληροφορία για τη φράση «5.000 στρατιώτες στην Κολομβία», που ήταν γραμμένη στο σημειωματάριο του Τζον Μπόλτον.\n«Δεν έχω πληροφορίες» για αυτό, διαβεβαίωσε ο Γκουάιντο. «Αλλά βρισκόμαστε σαφώς σε μια πολύ περίπλοκη κατάσταση στη Βενεζουέλα», πρόσθεσε.\nΌπως είπε, η πρόθεση της αντιπολίτευσης, συνέχισε, είναι να «βγούμε γρήγορα» από την κρίση, αξιοποιώντας «εργαλεία» της ίδιας της χώρας.\nΗ αντιπολίτευση έκανε ήδη «μεγάλες προσπάθειες, ψηφίζοντας, διαδηλώνοντας, οικοδομώντας πλειοψηφίες» πρόσθεσε.\nΟ Γκουάιντο δήλωσε ακόμη ότι η αντιπολίτευση επιδιώκει «όλες οι χώρες του κόσμου να αναγνωρίσουν τη θυσία του λαού της Βενεζουέλας», της βούλησής του «να προχωρήσει μπροστά», να «σώσει τη δημοκρατία».


Lockdown στις γιορτές των Χριστουγέννων! | eidiseis.news\nLockdown στις γιορτές των Χριστουγέννων!\nΣε lockdown τις ημέρες των Χριστουγέννων προσανατολίζονται οι περισσότερες χώρες της Ευρώπης όπως και η Ελλάδα, προκειμένου να ανακοπεί η μετάδοση του Covid-19.\nΗ πρόταση διατυπώθηκε από Ιταλό καθηγητή και υιοθετήθηκε από επιστημονικά συμβούλια και κυβερνήσεις πολλών χωρών, που αναζητούν επειγόντως λύσεις για την αναχαίτιση της πανδημίας με τις κατά το δυνατόν μικρότερες επιπτώσεις στην απασχόληση και στην οικονομία.\nΣτην Ελλάδα η ιδέα κερδίζει έδαφος, υιοθετούμενη από κυβερνητικούς παράγοντες και ειδικούς επιστήμονες, οι οποίοι έχουν αποφύγει μέχρι στιγμής οποιαδήποτε δημόσια αναφορά, προκειμένου να αποφευχθούν πρόωρες αντιδράσεις που θα “έκαιγαν” το σχέδιο.\nΕίναι όμως ενδεικτικό ότι η πρόεδρος της Ένωσης Ιατρών Νοσοκομείων Αθήνας-Πειραιά, Ματίνα Παγώνη προειδοποίησε πρόσφατα “να μην προγραμματίζουμε ρεβεγιόν για τις γιορτές των Χριστουγέννων”.\nΚαθώς τα κρούσματα του κορονοϊού, αυξάνονται δραματικά στην Ευρώπη, οι κυβερνήσεις έχουν επιλέξει τα περιορισμένα Lockdown, και την εφαρμογή τους κατά τόπους. Κάτι τέτοιο εφαρμόζεται και στην Ελλάδα και συγκεκριμένα στην Κοζάνη, ενώ κοντά είναι και τα Ιωάννινα.\nΣτην πράξη αποδεικνύεται όμως ότι αυτά είναι ημίμετρα και δεν ανακόπτουν τη μετάδοση του κορονοϊού. Η μετάδοση του Covid-19 μειώθηκε αισθητά σε όλες τις χώρες της Ευρώπης μόνο την άνοιξη, με το γενικό κατέβασμα των ρολών.\nΒοήθησε βέβαια και ο καιρός, καθώς οι χώροι αναγκαστικού συνωστισμού αερίζονται σχεδόν όλη τη μέρα, ενώ τώρα που μπαίνουμε στον χειμώνα η κατάσταση τείνει να ξεφύγει, αφού τα νέα κρούσματα είναι πολύ περισσότερα από τους πρώτους μήνες της πανδημίας, τόσο στην Ευρώπη όσο και στην Ελλάδα.\nΟι επιδημιολόγοι φοβούνται ότι, όσο μπαίνουμε στον χειμώνα και πέφτει η θερμοκρασία και οι άνθρωποι μαζεύονται σε κλειστούς χώρους, τόσο τα κρούσματα θα αυξάνονται.\nΕπίσης, μαζί με τον χειμώνα έρχεται και η γρίπη, η οποία έχει σχεδόν παρόμοια συμπτώματα με τον κορονοϊό και θα δημιουργήσει σύγχυση στον κόσμο και στους γιατρούς, αλλά και εφιαλτικές καταστάσεις στα νοσοκομεία.\nΜεταξύ των βασικών εστιών μετάδοσης του Covid-19 είναι τα μέσα μεταφοράς με τον συνωστισμό που παρατηρείται και μεταφέρεται κατόπιν στους χώρους εργασίας, σε σχολεία κ.λπ.\nΌμως δεν μπορούν να σταματήσουν, αφού κάτι τέτοιο θα εμπόδιζε τις μετακινήσεις εργαζομένων και του κοινού και θα πάγωνε την οικονομική δραστηριότητα.\nΤο γενικό Lockdown δεν το αντέχουν οι οικονομίες, καθώς τα πακέτα στήριξης που δόθηκαν από όλα τα κράτη, εξάντλησαν τα…


Ενημέρωση για την Εκδήλωση της Αγ. Τριάδας στις 31/5/2015 - Πολιτιστικός Σύλλογος Κορφών\nΠ.Σ.Κορφών: Κρητική Εκδήλωση Ανήμερα της Αγ. Τριάδας – Κυριακή 31-5-2015!\nΟ/Η Κωστής Φαραζάκης λέει:\nΙούνιος 8, 2015 στις 5:37 μμ\nΣυγχαρητήρια στον Πολιτιστικό Σύλλογο Κορφών, για την εκδήλωση, και για την ετήσια κλήρωση της εικόνας, προς τιμήν της πολιούχου του χωριού μας «Αγίας Τριάδας». ο Γιώργος Καπνιστός – Μαύρος είναι ένας άξιος καταξιωμένος μαντιναδολόγος με τεράστιο έργο, και ευρύ καλλιτεχνική παρουσία στην παράδοση της Κρήτης μας. Ευχαριστούμε για άλλη μια φορά τον Δήμαρχο κ. Κωνσταντίνο Μαμουλάκη και όλους τους άξιους προαναφερθέντες στο site του Συλλόγου μας για την τιμητική παρουσία τους. Όλοι μαζί μπορούμε να προσφέρουμε σε όλους τους τομείς, τα μέγιστα για το καλό του χωριού μας. Ευχαριστώ, Κωστής Δ. Φαραζάκης ΤΟΠΙΚΗ ΚΟΙΝΟΤΗΤΑ ΚΟΡΦΩΝ – ΔΗΜΟΥ ΜΑΛΕΒΙΖΙΟΥ


SpoudaZO.gr - Eurovision 2022: Στον τελικό η Ελλάδα- Η εντυπωσιακή εμφάνιση της Αμάντα Γεωργιάδη\nEurovision 2022: Στον τελικό η Ελλάδα- Η εντυπωσιακή εμφάνιση της Αμάντα Γεωργιάδη\nΗ Αμάντα Γεωργιάδη με το «Die Together», η οποία εκπροσωπεί φέτος την Ελλάδα στον διαγωνισμό της Eurovision, πέρασε στον μεγάλο τελικό, που θα γίνει το Σάββατο 14 Μαΐου.\nη σκηνοθεσία της σκηνικής εμφάνισης της συμμετοχής της Ελλάδας υπογράφει ο Φωκάς Ευαγγελινός, ενώ η διεθνούς φήμης Ελληνίδα σχεδιάστρια Σίλια Κριθαριώτη, επιμελήθηκε την ενδυματολογική εμφάνιση της Αμάντας.\nΜαζί με την Ελλάδα πέρασαν και οι Ελβετία, Αρμενία, Ισλανδία, Λιθουανία, Πορτογαλία, Νορβηγία, Ουκρανία, Μολδαβία, Ολλανδία.\nΦέτος, ευρωπαϊκός μουσικός διαγωνισμός πραγματοποιείται στο Pala Olimpico του Τορίνο, μετά τη νίκη των Maneskin και το τραγούδι «Zitti e buoni».\nΑπό τις συμμετοχές που συζητήθηκαν στον α' ημιτελικό ήταν αναμφίβολα η εμφάνιση της Ουκρανίας, που φέτος θεωρείται το μεγάλο φαβορί και φιγουράρει ψηλά στις λίστες με τα στοιχήματα. Το συγκρότημα Kalush Orchestra τραγούδησε το κομμάτι Stefania ξεσηκώνοντας το κοινό και κερδίζοντας επίσης το εισιτήριο για τον τελικό.\nΤο τραγούδι αποτελεί ύμνο στην αγάπη για τις μητέρες, ενώ -μετά την εισβολή και τον πόλεμο- πήρε άλλες διαστάσεις και πολύς κόσμος άρχισε να το ταυτίζει με την Ουκρανία ως μητέρα-πατρίδα.\nΠερισσότερα σε αυτή την κατηγορία: « Επίδομα 600 ευρώ για ρεύμα: Αναλυτικά η διαδικασία για την επιστροφή χρημάτων - Οι δικαιούχοι & τα ποσά Σχολεία: Τέλος οι μαυροπίνακες και οι κιμωλίες - Όλες οι αλλαγές »


Τα καλύτερα ξενοδοχεία για το 2017 - Πλάκα - TripAdvisor\nΠλάκα: Όλα τα ξενοδοχεία\nΠλάκα: Προσφορές ξενοδοχείων\nΞενοδοχεία κοντά στο (AXD) Αεροδρόμιο Δημόκριτος (Αλεξανδρούπολη)\nΤα καλύτερα ξενοδοχεία - Πλάκα, Ελλάδα\nΠλάκα - Ξενοδοχεία\nΠοιότητα-τιμή – 1 στα 2 – Πλάκα\nΠλάκα: Δείτε όλα τα ξενοδοχεία εκεί ή στη γύρω περιοχή\nΕιδική τιμή89 € (EUR)\n12,1 χλμ. από Πλάκα\n9,9 χλμ. από Πλάκα\n8,0 χλμ. από Πλάκα\nΔείτε 2 ακόμα προσφορές από 57 $\n37,0 χλμ. από Πλάκα\n37,8 χλμ. από Πλάκα\nΔείτε 2 ακόμα προσφορές από 47 $\n44,8 χλμ. από Πλάκα\n12,0 χλμ. από Πλάκα\nΠροσοχή - ευκαιρία: 23% κάτω από το μέσο όρο\nΗ τιμή που βρήκατε είναι κατά 23% χαμηλότερη από τη μέση τιμή του ξενοδοχείου, η οποία είναι 75 $/διανυκτέρευση.\nΔείτε 3 ακόμα προσφορές από 59 $\n37,6 χλμ. από Πλάκα\n38,0 χλμ. από Πλάκα\nΔείτε 3 ακόμα προσφορές από 40 $\n50,6 χλμ. από Πλάκα\n37,3 χλμ. από Πλάκα\n12,8 χλμ. από Πλάκα\n37,4 χλμ. από Πλάκα\nΠροσοχή - ευκαιρία: 16% κάτω από το μέσο όρο\n38,4 χλμ. από Πλάκα\nΔείτε 5 ακόμα προσφορές από 130 $\n78,8 χλμ. από Πλάκα\n75,9 χλμ. από Πλάκα\n20,9 χλμ. από Πλάκα\nΡωξάνη Country House\n18,1 χλμ. από Πλάκα\n61,1 χλμ. από Πλάκα\n76,1 χλμ. από Πλάκα\n40,4 χλμ. από Πλάκα\n76,5 χλμ. από Πλάκα\n75,3 χλμ. από Πλάκα\n75,2 χλμ. από Πλάκα\n39,8 χλμ. από Πλάκα\n13,0 χλμ. από Πλάκα


Τζένα Έλφμαν (Jenna Elfman) βιογραφία, βιογραφικό - iShow.gr\nΤζένα Έλφμαν (Jenna Elfman)\nΗ Τζένα Έλφμαν (αγγλ. Jenna Elfman) (γεννημένη στις 30 Σεπτεμβρίου του 1971) είναι Αμερικανίδα ηθοποιός της τηλεόρασης και του κινηματογράφου.\nΗ Τζένα Έλφμαν (βαφτιστικό: Τζένιφερ Μαίρη Μπουτάλα αγγλ. Jennifer Mary Butala) γεννήθηκε και μεγάλωσε στο Λος Άντζελες της Καλιφόρνια.\nΟι γονείς της είναι η Σού Γκρέης (Sue Grace), νοικοκυρά και ο Ρίτσαρντ Γουέην Μπουτάλα (Richard Wayne Butala) στέλεχος στην εταιρεία Hughes Aircraft.\nΦοίτησε στο Los Angeles County High School for the Arts με ειδικότητα στο χορό και αποφοίτησε το 1989. Ο θείος της είναι ο Τόνι Μπουτάλα (Tony Butala) του συγκροτήματος The Lettermen. Αφού μαθήτευσε κοντά στο δάσκαλο υποκριτικής Μίλτον Κατσέλας (Milton Katselas) στη σχολή Beverly Hills Playhouse, άρχισε την καριέρα της στην τηλεόραση.\nΗ Τζένα είναι περισσότερο γνωστή για το ρόλο της Ντάρμα στην τηλεοπτική σειρά Ντάρμα & Γκρέγκ (Dharma & Greg) που παίχτηκε στην Ελληνική τηλεόραση με τον τίτλο Όλα του γάμου δύσκολα. Η σειρά προβαλλόταν για πέντε (5) χρόνια απο το τηλεοπτικό δίκτυο ABC (1997-2002). Για το ρόλο της αυτό κέρδισε μια Χρυσή Σφαίρα και προτάθηκε δυο (2) φορές για βραβείο Emmy.\nTo 2004 έκανε την παραγωγή και πρωταγωνίστησε στην ταινία Touched. Το Νοέμβριο του 2005, το τηλεοπτικό δίκτυο CBS είχε ανακοινώσει ότι η σειρά Courting Alex (αποκλειστικά «βασισμένη» πάνω στην Έλφμαν) θα ξεκινούσε να προβάλλεται στη μέση της σαιζόν (Ιανουάριος 2006).\nΗ σειρά τελικά ακυρώθηκε μετά από μόλις οκτώ επεισόδια το Μάιο του 2006. Εντούτοις το δίκτυο υπέγραψε αμέσως νέα συμφωνία με την ηθοποιό για μια καινούρια κωμική σειρά όπως αναφέρει το από τις 2 Ιουνίου 2006 φύλλο της εφημερίδας The Hollywood Reporter.\nH Τζένα έχει επίσης πρωταγωνιστήσει στις ταινίες Krippendorf's Tribe (ελλ. Η φυλή των Κρίπεντορφ) , Edtv, Looney Tunes: Back in Action, και Keeping the Faith (ελλ τίτλος. Πιστά Ερωτευμένοι).\nΗ Τζένα γνώρισε τον σύζυγο της, Μπόντι Έλφμαν (Bodhi Elfman, γιος του Ρίτσαρντ Έλφμαν (Richard Elfman) και ανιψιός του διάσημου μουσικοσυνθέτη Danny Elfman) σε μια οντισιόν για ένα διαφημιστικό του αναψυκτικού Sprite, τον Φεβρουάριο του 1991 και παντρεύτηκαν το 1995.\nΑπό το 1991 η Τζένα ανήκει στο κίνημα των Σαϊεντολόγων στο οποίο μυήθηκε από τον σύζυγο της.


Σακραμέντο Κινγκς: Τους… έσκισε ο Μάλιν (videos) - Onsports.gr\nΓιάννης Ασκούνης\t05 Οκτωβρίου 2013, 05:27\nΣακραμέντο Κινγκς: Τους… έσκισε ο Μάλιν (videos)\nΑνέλαβε μεν διοικητική θέση στους Σακραμέντο Κινγκς, αλλά ο… 50άχρονος Κρις Μάλιν απέδειξε πως «έχει» ακόμα το σουτ από τη γραμμή τριών πόντων.\nΤο ίδιο έκανε επί δεκαέξι χρόνια για λογαριασμό των Γκόλντεν Στέιτ Ουόριορς και Ιντιάνα Πέισερς, αλλά στην προκειμένη είναι… παλαίμαχος, που κέρδισε όλα τα μέλη του ρόστερ των «βασιλιάδων» σε διαγωνισμό τρίποντων. Σημείωσε συνολικά 14/15, ενώ ξεκίνησε με 12/12, οπότε προστέθηκε μία ακόμα… τρέλα στη φετινή προετοιμασία των Κινγκς. Μεταξύ άλλων, ο Τζίμερ Φρεντέτ είχε 10/15, ο Ντε Μάρκους Κάζινς 9/15 και ο… προκλητικός Μπεν Μακ Λέμορ 7/15.\nΣτο μεταξύ, ο νέος κόουτς των εκπρόσωπων του Σακραμέντο, Μάικ Μαλόουν, σύγκρινε τον Μάρκους Θόρντον με τον παλαίμαχο NBAer, Βίνι Τζόνσον, που είχε ιδιαίτερη ευχέρεια στο σκοράρισμα, αλλά πρόσθεσε πως ο 26χρονος γκαρντ είναι εξαιρετικός στην άμυνα στο πρώτο στάδιο της προετοιμασίας. Φαίνεται, πάντως, πως ο Θόρντον προορίζεται για τη θέση «3» της δεύτερης πεντάδας.\nΑπό την πλευρά του, ο Γκρέιβις Βάσκεθ παραδέχθηκε ότι θέλει να βοηθήσει τον Αϊσάια Τόμας, με τον οποίο διεκδικεί τον ρόλο του βασικού πλέι-μέικερ: «Λατρεύω αυτό το παιδί. Είμαι εδώ για τον κάνω καλύτερο και να βελτιωθώ μαζί και εγώ. Όλοι θέλουμε νίκες» δήλωσε σχετικά. Τέλος, οι Κινγκς απέκτησαν τον 29χρονο Μπράντον Χιθ, που έχει περάσει από τον ΑΠΟΕΛ και τα τελευταία χρόνια αγωνίζεται στη Βουλγαρία, μέσω συμβολαίου, το οποίο δεν περιέχει εγγυήσεις.\n1 λεπτό πριν NBA: Ιστορία έγραψαν οι Λέικερς, στοπ στο σερί των Σέλτικς (video)\n29 λεπτά πριν Γ’ Εθνική: Δυνατά παιχνίδια πριν τη διακοπή\n43 λεπτά πριν Football League: Το ενδιαφέρον σε Καλαμαριά, Χανιά


Samsung Galaxy S5, 5 features που λείπουν από το HTC One (M8) | PHONEGR TECH BLOG\nHome / τεχνολογία / hardware / news / phonegr / samsung / tech / Samsung Galaxy S5, 5 features που λείπουν από το HTC One (M8)\nOMAΔΑ UNWIRED Τετάρτη, Απριλίου 30, 2014 τεχνολογία , hardware , news , phonegr , samsung , tech Edit\nΠριν από λίγο καιρό είχαμε παρουσιάσει τους 5 λόγους για τους οποίους η HTC θεωρεί ότι η ναυαρχίδα της HTC One (M8) είναι καλύτερη από το Samsung Galaxy 5S. Το μεταλλικό design, τα στερεοφωνικά ηχεία, η εύκολη χρήση, η Duo camera και το after sales service ήταν αυτά που σύμφωνα με την HTC, το κάνουν να ξεχωρίζει.Τώρα ήρθε η σειρά του Samsung Galaxy S5 να δείξει τα features τα οποία λείπουν από το HTC One (M8).\nΌταν μιλάμε για την ποιότητα της εικόνας γνωρίζουμε ότι τα megapixels δεν είναι το παν αλλά είναι σημαντικά. Αλλά τελικά η 16MP camera του Samsung Galaxy S5 ξεπερνα σε ποιότητα ανάλυσης την UltraPixel του HTC One (M8).\nΛίγες σταγόνες νερού μπορεί να μην τρομάζουν το HTC One (M8) αλλά σίγουρα δεν έχει την αδιάβροχη προστασία του Samsung Galaxy S5 το οποίο έχει IP 67 πιστοποίηση που σημαίνει ότι είναι ανθεκτίκο σε σκόνη και νερό, μπορεί να αντέξει σε βάθος ενός μέτρου για περίπου μισή ώρα.\nΑν και δεν έχει την τέλεια εφαρμογή, ο αισθητήρας δαχτυλικού αποτυπώματος δεν παύει να είναι ένα χαρακτηριστικό το οποίο λείπει από το HTC.\nΗ αφαιρούμενη μπαταρία μπορεί να μην λειτουργεί προτρεπτικά ή αποτρεπτικά στο να αγοράσεις μια συσκευή αλλά σίγουρα παίζει σημαντικό ρόλο. Ειδικά όταν κάνεις συνεχή χρήση της συσκευής μέσα στην ημέρα και έχεις τη δυνατότητα να αντικαταστήσεις τη μπαταρία με μια δεύτερη είναι κάτι που διευκολύνει πολύ και δεν χρειάζεται να χρησιμοποιείς συνέχεια τον φορτιστή.\nΠρέπει να παραδεχτούμε ότι η Samsung είναι πρωτοπόρος στην ενσωμάτωση USB 3.0 σε smartphones. Μετά το Galaxy Note 3, αποφάσισε να συμπεριλάβει το νέο USB standard στο Samsung Galaxy S5. Αυτό σημαίνει ότι έχει καλύτερη ταχύτητα μεταφοράς δεδομένων και γρηγορότερη φόρτιση μέσω USB από υπολογιστή. Από την άλλη, το HTC One (M8) έχει USB 2.0 connection.


Κωνσταντίνος Μπογδάνος: Οι πρώτες φωτογραφίες από τον γάμο του με την Έλενα Καρβέλα! - News - Youweekly\nΌτι κι αν γίνει σήμερα, εχθές ήταν νικητής!\nNews 07.07.2019 12:52\nΟι πρώτες φωτογραφίες από τον γάμο του Κωνσταντίνου Μπογδάνου με την Έλενα Καρβέλα!\nΟ γνωστός δημοσιογράφος και υποψήφιος βουλευτής της Νέας Δημοκρατίας, εχθές (6/7) παντρεύτηκε την εκλεκτή της καρδιάς του.\nΟ γάμος τους έγινε στο αγαπημένο νησί του ζευγαριού τη Νάξο. Το «παρών» έδωσαν οι πολύ καλοί φίλοι του ζευγαριού και οι συγγενείς, καθώς θέλησαν έναν κλειστό γάμο.\nΌλοι μαζί διασκέδασαν μέχρι τις πρώτες πρωινές ώρες και το νεόνυμφο ζευγάρι έλαμπε από ευτυχία.\nΔείτε τις πρώτες φωτογραφίες από τον γάμο τους:\nΚι όμως πρώην παρουσιαστής του ΣΚΑΪ ανεβαίνει τα σκαλιά της εκκλησίας!\nΟ γάμος θα πραγματοποιηθεί αύριο στη Νάξο!\nΟ λόγος για τον δημοσιογράφο και παρουσιαστή Κωνσταντίνο Μπογδάνο, ο οποίος είναι έτοιμος να παντρευτεί την εκλεκτή της καρδιάς του Έλενα Καρβέλα, όπως σας είχαμε ενημερώσει πριν καιρό!\nΟ γνωστός δημοσιογράφος και υποψήφιος βουλευτής της Νέας Δημοκρατίας, μία ημέρα πριν τις βουλευτικές εκλογές θα ανέβει τα σκαλιά της εκκλησίας και φυσικά την επόμενη θα επιστρέψει στην Αθήνα για να ρίξει την ψήφο του!\nΟ γάμος θα πραγματοποιηθεί σε ένα μικρό εκκλησάκι στο Κάτω Σαγκρί, ένα ημιορεινό χωριό της Νάξου, τόπο καταγωγής της γιαγιάς του Κωνσταντίνου.\nΜάλιστα, το βράδυ της Παρασκευής, το ζευγάρι θα κάνει ένα ολοήμερο beach party για τους 75 καλεσμένους του, με φαγητό και κρασί!\nΠριν λίγο από λίγε ώρες ο Κωνσταντίνος Μπογδάνος ανέβασε μια φωτογραφία στον προσωπικό λογαριασμό του στο Instagram από το αεροδρόμιο, όπου είναι έτοιμος να ταξιδέψει με την μέλλουσα σύζυγό του!


music: Ταξίδι στον κόσμο της τζαζ\nΠέντε μέρες, δεκατέσσερα συγκροτήματα και δεκάδες χιλιάδες μουσικόφιλοι που αναμένεται να το επισκεφθούν. Την Τετάρτη ανοίγει η αυλαία για το 9ο Ευρωπαϊκό Φεστιβάλ Τζαζ που διοργανώνει ο Δήμος Αθηναίων στην «Τεχνόπολις», με ελεύθερη είσοδο για το κοινό. Το καθιερωμένο μουσικό ραντεβού υποδέχεται το καλοκαίρι με σαξόφωνο, πιάνο και κρουστά… βάλσαμο για το μυαλό και το σώμα. Οι διοργανωτές αναμένουν περισσότερους από 40.000 επισκέπτες όλων των ηλικιών.\nΗ εμφάνιση της Big Band του δήμου Αθηναίων δίνει το σύνθημα για την έναρξη της γιορτής, ενώ ο Δανός crooner Bennie Chawes, που ακολουθεί, αναμιγνύει τζαζ, σόουλ και ποπ με οδηγό του το συναίσθημα. Αργότερα, η Angela Trondle και οι Μosaik από την Αυστρία κλείνουν την πρώτη βραδιά φέρνοντας στην Αθήνα ατμόσφαιρα Νέας Υόρκης.\nΤην Πέμπτη (28/5) το ντουέτο των Nordic Sounds από την Εσθονία μάς ταξιδεύει με φολκ ήχους στους θρύλους της Σκανδιναβίας, ενώ ο περιζήτητος Βέλγος ντράμερ Teun Verbruggen επανέρχεται στη σκηνή της «Τεχνόπολις» με ένα σετ έντονα αυτοσχεδιαστικό.\nΟ μοναδικός Ελληνας του Φεστιβάλ ανεβαίνει στη σκηνή στις 23.00. Ο σαξοφωνίστας Γιάννης Κασσέτας και οι Funk Wizards παρουσιάζουν υλικό από τον πρώτο και τον επερχόμενο δεύτερο δίσκο τους που θα κυκλοφορήσει στα τέλη της χρονιάς. Ο διακεκριμένος μουσικός επιλέχθηκε από την επιτροπή του Φεστιβάλ ανάμεσα σε δεκαεννιά συμμετοχές και δίπλα του στη σκηνή, εκτός από τους Funk Wizards, θα βρίσκεται ο συνεργάτης του Βασίλης Ξενόπουλος, ανερχόμενος σαξοφωνίστας στην τζαζ σκηνή του Λονδίνου.\nΤην Παρασκευή (29/5) οι Ισπανοί Jerez-Texas πατάνε στο φλαμένκο, στην τζαζ και την κλασική μουσική για να συνθέσουν το δικό τους «Patchwork», όπως τιτλοφορείται το δεύτερο άλμπουμ τους, ενώ ακολουθούν οι Ολλανδοί Wired Paradise του σαξοφωνίστα Yuri Honing και τη βραδιά κλείνει το δίδυμο των Ιταλών Marco di Gennaro (πιάνο) και Luca Velotti (σαξόφωνο, κλαρινέτο).\nΤο Σάββατο (30/5) το τρίο της Kaisa Kulmala από τη Φινλανδία ισορροπεί ανάμεσα στο στοχασμό και τις εντάσεις, ενώ ακολουθεί η τραγουδίστρια Miriam Bale από την Πράγα. Λίγο αργότερα, το ενδιαφέρον μεταφέρεται στην Πορτογαλία και την τραγουδίστρια Maria Joao.\nΤην τελευταία μέρα του Φεστιβάλ, Κυριακή (31/5), ο διακεκριμένος Σλοβάκος κιθαρίστας David Kollar, μας συστήνει τα δύο πετυχημένα άλμπουμ του, ενώ ο σαξοφωνίστας Maxim Bender με το συγκρότημά του από το Λουξεμβούργο επιχειρεί να σπάσει τις παραδοσιακές φόρμες της τζαζ. Το κουαρτέτο των Ούγγρων Aved-Fenyvesi ρίχνει την αυλαία του φεστιβάλ με διασκευές και δικές τους συνθέσεις.\nΕναρξη: Κάθε βράδυ\nΖΑΛΙΓΚΑΣ ΚΩΣΤΑΣ, Ελεύθερος Τύπος, Δευτέρα, 25.05.09\nΑναρτήθηκε από Times News στις 11:43 PM


Μεγάλη Δευτέρα των Ρ/Καθολικών στις φλόγες η Παναγία των Παρισίων-Φωτιά και στο τέμενος Αλ Ακσα την ίδια στιγμή-Τα σενάρια συνωμοσίας (ΒΙΝΤΕΟ) - Pentapostagma.gr : Pentapostagma.gr\nΔημοσίευση: 16 Απριλίου 2019, 11:30 πμ\nΚαθώς όλος ο πλανήτης στεγνώνει τα δάκρυά του μετά την απερίγραπτη καταστροφή στον καθεδρικό ναό-σύμβολο της Notre Dame στο Παρίσι, χθες είχαμε ακόμη μια σοβαρή περπέτεια καθώς ξέσπασε φωτιά και στο τέμενος al-Aqsa στην Ιερουσαλήμ.\nΗ πυρκαγιά ξέσπασε στο δωμάτιο του φρουρού έξω από την οροφή της αίθουσας προσευχής.\nΤο Δωμάτιο Προσευχής Marwani βρίσκεται κάτω από τη νοτιοανατολική γωνία του Ναού , γνωστό στους μουσουλμάνους ως Haram al-Sharif. Ο Σεΐχ Αζάμ αλ Χάτιμπ, γενικός διευθυντής του Τμήματος Υποθέσεων του Τζαμιού της Ιερουσαλήμ Waqf και του Al-Aqsa, δήλωσε στην τηλεόραση του Al-Mamlaka της Ιορδανίας ότι η πυρκαγιά ξέσπασε στην αυλή και ότι προκαταρκτικές πληροφορίες υποδήλωναν ότι μπορεί να προκλήθηκε από παραβιάσεις παιδιών στην περιοχή .\nΗ πυροσβεστική υπηρεσία του ισλαμικού τμήματος Waqf στην Ιερουσαλήμ κατόρθωσε να ελέγξει την πυρκαγιά, ενώ εξετάζονται τα αιτία της φωτιάς.\nΗ ισραηλινή αστυνομία έχει ξεκινήσει έρευνα σχετικά με το περιστατικό, με την ανάκριση ενός φρουρού, ο οποίος έπρεπε να είναι σε υπηρεσία κατά τη στιγμή του ατυχήματος.\nΈνας φρουρός είπε στο The New Arab ότι υπήρχε ένα μικρό κενό μεταξύ της αλλαγής φρουράς από τις 7:15 έως τις 7:30 το βράδυ.\nΕν τω μεταξύ, η Ρ/Καθολική Εκκλησία των Αγίων Τόπων δήλωσε ότι προσεύχεται η πυρκαγιά που στον καθεδρικό ναό της Παναγίας στο Παρίσι τη Δευτέρα «δεν ήταν εκ προθέσεως».\nΚαι εδώ φτάνουμε στο ζουμί…\nΜεγάλη Δευτέρα χθες για τους Ρωμαιοκαθολικούς και γίνεται παρανάλωμα του πυρός η Παναγία των Παρισίων.\nΚαι την ίδια στιγμή φωτιά και στο τρίτο σε σημασία τζαμί του Ισλάμ στους Αγίους Τόπους. Στο Ισραήλ που πρόσφατα επανεξέλεξε τον Νετανιάχου…\nΤα σενάρια συνωμοσίας με δόσεις αριθμολογίας και αναλύσεις δίνουν και παίρνουν από χθες\nΔείτε ενδεικτικά το παρακάτω βίντεο:


Επάγγελμα καλλιτέχνης | Δημήτρης Πικράκης\nΑπό Δημήτρης Πικράκης| 2020-12-03T13:34:05+00:00\t03/12/2020|Πολιτισμός|0 Σχόλια\nΕίναι η τέχνη επάγγελμα? Εδώ και χρόνια προσπαθώ να απαντήσω σ’ αυτήν την ερώτηση. Εδώ και χρόνια συζητάω με τον εαυτό μου και με φίλους – καλλιτέχνες και μη – αυτό το θέμα. Τώρα είναι πιο επίκαιρο από ποτέ.\nΗ πανδημία έφερε σαρωτικές συνέπειες στον καλλιτεχνικό χώρο. Απότομα και βάναυσα. Και μας έπιασε όλους απροετοίμαστους. Έκλεισαν τα θέατρα, οι μουσικές σκηνές, οι κινηματογράφοι. Κάποιοι καλλιτέχνες έβγαζαν το ψωμί τους μέσα σε αυτούς τους χώρους. Κάποιο έβγαζαν και κάτι παραπάνω από το ψωμί τους. Κάποιοι δεν έβγαζαν ούτε το ψωμί τους. Και κάποιοι το έκαναν απλά για την καύλα τους. Για την υστεροφημία τους. Κάποιοι συνδύαζαν και καύλα και ψωμί (το ιδανικό).\nΌπως και να ‘χει, ήρθε μια στιγμή που το κράτος έπρεπε να αποφασίσει αν και πώς να βοηθήσει οικονομικά τους καλλιτέχνες. Και εκεί έγινε το μεγάλο μπέρδεμα. Ποιους να βοηθήσει? Πώς ορίζεται κάποιος ως καλλιτέχνης? Πώς ορίζεται ως επαγγελματίας καλλιτέχνης? Και πόσο είναι το επίδομα που του αναλογεί? Και με ποια κριτήρια?\nΑν ένας μουσικός βγάζει το ψωμί του εδώ και χρόνια παίζοντας μπουζούκι σε μια ταβέρνα, αλλά τα παίρνει «μαύρα», δικαιούται οικονομική στήριξη? Λογιστικά όχι, αφού δεν μπορεί να αποδείξει ότι εργάστηκε. Όμως έχει κοπιάσει. Έχει κάνει τόσες πρόβες για να ετοιμαστεί για το live και έχει φάει και τόσα ξενύχτια στη μάπα (ευτυχώς πλέον όχι μέσα στον καπνό των τσιγάρων). Ποια είναι η σωστή απάντηση εδώ? Δύσκολο. Επίσης, φταίει αυτός που δεν έχει αποδείξεις για την εργασία που έκανε? Μήπως δεν ήταν δικιά του επιλογή? Κι αν ήταν δικιά του, μήπως το έκανε γιατί πολύ απλά οι αριθμοί δεν έβγαιναν? Ερωτήματα χωρίς εύκολες απαντήσεις. Απαντήσεις που γεννούν νέα ερωτήματα.\nΚαταρχήν, τι είναι επάγγελμα? Είναι η ασχολία μέσα από την οποία βγάζουμε τα προς το ζην? Ή είναι η ασχολία στην οποία αφιερώνουμε το μεγαλύτερο μέρος της μέρας μας? Για παράδειγμα, μια μητέρα που ασχολείται όλη μέρα με το νοικοκυριό (μαγείρεμα, πλύσιμο, παιδιά κλπ) ίσως κοπιάζει περισσότερο και από έναν εργάτη στην οικοδομή. Όμως δεν πληρώνεται. Είναι επάγγελμα?\nΑντίστοιχα, ένας τραγουδιστής εμφανίζεται κάθε Σάββατο σε μια μουσική σκηνή, συνοδεία ενός πιανίστα. Έχουν δουλέψει και οι δύο πάρα πολύ στις πρόβες. Και το πρόγραμμα διαρκεί δύο ολόκληρες ώρες. Όμως δεν έχει αρκετή προσέλευση (άρα δεν έχει αρκετά εισιτήρια ή αρκετά ποτά) με αποτέλεσμα ο καταστηματάρχης να μην μπορεί να τους πληρώσει (είχαν κάνει συμφωνία ότι θα πληρωθούν από έναν αριθμό εισιτήριων και πάνω). Είναι επάγγελμα αυτό που κάνει ο τραγουδιστής και ο πιανίστας? Δουλεύουν σκληρά αλλά δεν πληρώνονται. Όπως και η νοικοκυρά. Και αν επανέλθω στη συζήτηση των επιδομάτων, δικαιούται επίδομα κορωνοιού ο τραγουδιστής και ο πιανίστας? Η νοικοκυρά?\nΑς πάρουμε τώρα το παράδειγμα μιας θεατρικής ομάδας που αποτελείται από τέσσερα άτομα. Γράφουν το κείμενο, σκηνοθετούν, παίζουν. Συνεργάζονται και με έναν σκηνογράφο για τα σκηνικά. Και με έναν συνθέτη για τη μουσική. Κάνουν εξαντλητικές πρόβες επί τρεις μήνες. Η παράσταση ανεβαίνει Δευτέρα – Τρίτη για δύο μήνες. Πάει άπατη. Δεν βγάζουν ούτε ένα ευρώ κέρδος. Είναι επαγγελματίες? Δεν έβγαλαν τα προς το ζην. Δούλεψαν όμως σκληρά. Δικαιούνται επίδομα κορωνοιού? Η νοικοκυρά? (μην την ξεχνάμε).\nΚαι τώρα ας βάλουμε ένα άλλο ερώτημα. Χρειαζόμαστε τον τραγουδιστή και τον πιανίστα του πρώτου παραδείγματος? Χρειαζόμαστε τη θεατρική ομάδα του δεύτερου παραδείγματος? Κατά τη γνώμη μου, ναι, τους χρειαζόμαστε. Μπορεί να μην είναι όλοι οι τραγουδιστές που εμφανίζονται ταλαντούχοι. Θα υπάρξει όμως ένας που θα μιλήσει στις καρδιές των ανθρώπων. Μπορεί να μην είναι όλες οι θεατρικές ομάδες άξιες λόγου. Θα υπάρξει όμως μία που θα καταφέρει να μας κάνει να προβληματιστούμε. Και ίσως φέρει και την επανάσταση στην τέχνη. Έτσι πάει. Μέσα από την τριβή, μέσα από τις ζυμώσεις, κάτι θα προκύψει. Κάτι θα βγει. Κάτι θα εξελιχθεί. Κάτι θα αλλάξει.\nΠώς όμως θα παράγουν τέχνη οι καλλιτέχνες αν δεν βγάζουν χρήματα? Άλλο δύσκολο ερώτημα. Δεν ήταν τυχαίος ο θεσμός της χορηγίας στο θέατρο στην αρχαία Ελλάδα. Ούτε ήταν τυχαίο που οι βασιλείς είχαν συνθέτες στη δούλεψή τους. Ο καλλιτέχνης χρειάζεται οικονομική στήριξη. Στο σύγχρονο κράτος όμως, ποιος θα πρέπει να επωμιστεί το βάρος της οικονομικής στήριξης των καλλιτεχνών? Και με ποια κριτήρια?\nΜήπως ο καλλιτέχνης πρέπει να βρει τρόπο να αυτοχρηματοδοτείται? Κάνοντας μια άλλη δουλειά παράλληλα? Έτσι όμως πώς θα βρει χρόνο και ηρεμία να δημιουργήσει? Ή μήπως αυτό είναι απλά μια δικαιολογία και ένα πρόσχημα για την τεμπελιά. Έχουμε πολλά παραδείγματα καλλιτεχνών που δημιούργησαν αριστουργήματα μέσα από την καταπίεση μιας άλλης εργασίας. Για παράδειγμα, έτσι γεννήθηκε το blues από τους μαύρους εργάτες γης στην Αμερική 100+ χρόνια πριν. Αλλά θα μου πείτε, άλλη εποχή τότε. Τώρα τα θέλουμε όλα εύκολα και γρήγορα.\nΜήπως να χρηματοδοτηθεί βρίσκοντας χορηγό? Όμως οι χορηγοί στη σύγχρονη οικονομία είναι εταιρίες κερδοσκοπικού χαρακτήρα (δεν είναι λάτρεις της τέχνης) και θα απαιτήσουν την εμπορευματοποίηση του καλλιτεχνικού δημιουργήματος. Και για να εμπορευματοποιηθεί ένα καλλιτεχνικό προϊόν πρέπει να γίνει προσιτό στο ευρύ κοινό, πρέπει να μεταλλαχτεί… και ίσως η τελική του μορφή να μην είναι καν τέχνη… Θα είναι ένα προϊόν θεάματος.\nΌμως άλλο τέχνη και άλλο θέαμα. Η τέχνη είναι εσωτερική αναζήτηση, δεν ψάχνει καταναλωτές, ψάχνει συνοδοιπόρους. Το θέαμα υπακούει ακριβώς στους ίδιους κανόνες μάρκετινγκ που υπακούει η προβολή ενός απορρυπαντικού πιάτων. Η τέχνη υπακούει μόνο στους κανόνες της ψυχής.\nΦαύλος κύκλος λοιπόν. Άντε τώρα μέσα σε αυτόν τον φαύλο κύκλο να βγάλεις άκρη. Άντε να βρεις τις σωστές απαντήσεις. Άντε να δώσεις τα σωστά επιδόματα στους σωστούς αποδέκτες.\nΤελικά γιατί κάνουμε τέχνη εμείς οι καλλιτέχνες? Μα γιατί δεν μπορούμε να κάνουμε αλλιώς. Είναι ο τρόπος με τον οποίο εκφραζόμαστε. Είναι ο τρόπος με τον οποίο αναζητούμε την αλήθεια. Τον Θεό. Τον δικό μας Θεό. Είναι η τροφή της ψυχής μας. Τώρα, αν μπορεί παράλληλα να είναι και η τροφή του στομαχιού μας, έχει καλώς. Αν όχι, πάλι θα συνεχίσουμε.\nΓειτονιά vs Εμπορικό κέντρο: 1-0\nΜην πυροβολείτε το The Voice!\nFast food το φαγητό? Fast food κι η μουσική.\nbartending CD fast food graffiti live MP3 player performance performer talent show The Voice of Greece Voice Αθήνα Αττική Βερολίνο Γειτονιά Καπουτζίδης Λονδίνο Λυκαβηττός ΣΚΑΙ Στρέφη αυθεντικό βουνό δίσκος εδώ θέα θεαματικότητα ιεροτελεστία κέντρο κανάλι κονσέρβα λόφος μαγαζιά μεράκι μουσική νέοι πικάπ πόλη συνοικιακά μαγαζιά τάσεις τέχνες τέχνη τεχνολογία τηλεοπτική εκπομπή τραγούδι ψηλά